
Minister di Finanzas ta atende ‘IMF Spring Meetings’ na Washington 
DC e siman aki 
Lo busca opcionnan pa refinancia Aruba su debe externo 


E siman aki Minister di Fi- 
nanzas, Xiomara Maduro 
ta atende e ‘IMF spring 
meetings’ 
cu 
tur 
aña 
ta organisa pa e Fondo 
Monetario 
Internacio- 
nal na Washington DC. 


Durante e siman aki, e man- 
datario lo topa cu ehecu- 
tivonan di IMF, representante 
di Reino Hulandes na IMF 
y tambe cu ehecutivonan di 
Banco Mundial. Minister 
Maduro lo hasi uso di e opor- 
tunidad tambe pa reuni cu al- 
gun banco comercial pa asina 
por explora e posibilidad 
pa por refinancia e debe di 
Aruba, specialmente e debe 
acumula cu Hulanda pa por 
a surpasa e pandemia, segun 
un comunicado di gobierno. 


Sondea posibilidad pa re- 
financia 
Aruba 
su 
debe 


Durante e biahe aki, Madu- 
ro lo sondea e posibilidad- 
nan cu tin pa por refinancia 
e debe internacional di nos 
Pais. Aruba semper a presta 
placa riba e mercado interna- 
cional y debi na e pandemia 
a acumula un debe cu Hu- 
landa tambe. Awo cu e pan- 
demia a pasa y Aruba ta re- 
cuperando, ta yega momento 
cu mester cuminsa paga e 
debe haci cu Hulanda, cu ta 
madura na october proximo. 


A cuminsa reuni caba cu Hu- 
landa pa por sa bao ki condi- 
cion nan lo refinancia e debe 
di e pandemia. Hulanda a 
indica di ta dispuesto pa re- 
financia e debe di pandemia 
di Aruba bao condicion co- 
mercial, pues interes di mer- 
cado aumenta cu un margen 
di ganashi. Mirando cu Hu- 
landa no ta bay duna Aruba 


y ningun otro Pais ‘kwi- 
jtschelding ‘ y cu tampoco lo 
refinancia e debe na interes 
preferencial di 0%, ta bon pa 
explora ki otro posibilidad tin 
pa refinancia Aruba su de- 
benan, segun e comunicado. 


Minister Maduro lo acerca 
instancianan manera, entre 
otro, IMF y Banco Mundial, 
pa explora kico nan lo por of- 
rece Aruba na fondonan spe- 
cial pa recuperacion despues 
di covid. E mandatario lo re- 
uni tambe cu algun banco co- 
mercial pa asina mira ki op- 
cion tin pa Aruba riba e mer- 
cado internacional di capital. 
Di e manera aki nos por tin 
un miho bista di kico tur ta 
e opcionnan pa por refinan- 
cia e debe di nos Pais, segun 
e comunicado ta finalisa. 


Conocido periodista Jos de Roo ta fayece 


Ayera riba rednan social 
a circula e tristo noticia 
di fayecimento di Jos de 
Roo, kende tabatin 80 aña 
di edad. De Roo tabata 
traha como freelancer pa 
Radio Wereldomroep, cu 
tabata cubri reportahenan 
di Aruba, y tambe tabata 
traha cu corant Amigoe. 


De Roo y su esposa tabatin 
un cas na Savaneta, unda nan 
tabata pasa e temporada di 
winter. Asina e tabata dividi 


su tempo entre Hulanda y 
Aruba. 


De Roo tabata un conocido 
periodista, escritor y docente. 
El a cuminsa su carera como 
docente, despues a desaroya 
como escritor y finalmente a 
bira periodista. El a baha cu 
pensioen na 2003, y e tempo 
ey el a traha den medionan di 
comunicacion. 


Ademas di traha na Amigoe, 
De Roo tambe tabata traha 


den e programa cultural di 
radio, Studio Zes na Corsou, 
y tabata skirbi pa e revista 
Trouw. El a publica varios 
buki tocante e region Cari- 
bense y reseña di buki pa e 
revista Trouw. 


Condolencia pa sernan keri 
di De Roo, y cu e sosega na 
paz. 


Potret: Michiel van Kempen. 


SMAC a anuncia su prome fundraising pa tur carnavalista 
y calendario pa Carnaval 70 


Ayera mediante un con- 
ferencia di prensa, presi- 
dente di SMAC, Darren 
van Ommeren a anuncia 
un fundraising cu nan ta 
bay haci conhuntamente 
cu Bingo Aruba pa tur 
carnavalista, musiconan, 
gruponan, reinanan, entre 
otro. 


Esaki ta prome biaha cu e tipo 
di actividad aki ta ser haci lo 
cual ta un concepto diferente 
segun Van Ommeren a sigu- 
ra, pa asina SMAC y Bingo 
Aruba por duna e oportuni- 
dad na tur persona cu ta par- 
ticipa of envolvi den loke ta 
trata carnaval pa nan por haya 
fondonan y por cubri nan 
participacion of gastonan den 
loke lo bira Carnaval 70. 


“Nos sa cu e temporada ta un 
tiki dificil pa nos tur y esey ta 
haci cu e idea aki a bin riba 
mesa pa logra pa tur hende 
por yuda nan mes den caso aki 
y tambe yuda nos pa por haci 
Carnaval 70 hopi mas grandi 
di loke ya nos ta premira cu ta 
bay ta,” el a sigura. 


Den e caso na sede di SMAC 
tur e ticketnan ta bay ta ob- 
tenibel, cualkier persona car- 
navalista por ta un bendedo y 
por acerca na nan pa nan por 
bira un punto di benta riba 
nan mes pa por bende bingo 
aki. 


Un bes cu e persona ta bay 
bende e ticketnan, e persona 
aki ta bay ricibi un comision 
di 15 florin “e participante 


aki por bende pa por cubri su 
participacion den e paradan- 
an di carnaval di Aruba, esaki 
tambe por yuda e reinanan 
tambe pa por cubri un parti 
di nan gastonan, igualmente e 
gruponan y musiconan,” Van 
Ommeren a informa. 


E bingo ta bay tin mas cu 
50.000 florin den premionan, 
e cuatro prome premio lo tin 
un balor di 2.500 florin cada 
un, e di dos tanda di cuatro 
wega tin 5.000 florin di pre- 
mio pa cada wega y e dos ul- 
timo wega ta bay tin 10.000 
florin di premio. 


Den total ta 10 wega cu ta bay 
ser hunga diadomingo 11 di 
juni, 5or di atardi na unda cu 
for di ayera a cuminsa e benta 


di e ticketnan. 


Di su parti, Bingo Aruba a se- 
ñala cu e intencion ta pa yuda 
SMAC sigui crece y pa nan 
sigui haya mas sponsornan 
pa Carnaval 70 por bira mas 
grandi y mas solido. 


Pa loke ta trata e calendario pa 


Aruba su Carnaval 70, nan a 
informa cu e lo cuminsa dia 
10 di november cu un Gala 
SMAC Event, di esaki van 
Ommeren a sigura cu den 
proximo dianan comunidad 
ta bay conoce e diseño cu ta 
bay ser comparti den tur me- 
dionan di comunicacion lo- 
cal. 

Plan di Oranjestad a cuminsa cu renobacion na caya 
Columbusstraat cu Wilhelminastraat 


Ayera 
mainta 
a 
tuma 
luga e inicio di e prome 
proyecto cu Gobierno di 
Aruba ta bay desaroya den 
area di centro di ciudad 
specificamente na caya 
Columbusstraat cu Wil- 
helminastraat 
pa 
asina 
cuminsa ehecuta e Plan di 
Oranjestad. 


Pa cu esaki, minister di Asun- 
tonan Economico, Comuni- 
cacion y Desaroyo Sostenibel 
Geoffrey Wever a señala cu pa 
varios luna nan tabata bezig 
cu arkitectonan y DOW pa 
traha un proyecto cu ta com- 
bina e vision di gobierno pa 
crea Oranjestad como un 
ciudad gastronomico y mi- 
rando cu den area aki tin hopi 
restaurant caba nan a pensa 
pa cuminsa cu un proyecto 
di infrastructura pa drecha e 
area. 


Asina mes, minister a sigura 
cu Wilhelminastraat tin un 
potencial grandi y cu tin hopi 
inversionista caba a establece 
varios restaurant, nan como 
gobierno kier reforsa e move- 
cion ey y pa e motibo ey nan 
a pensa cu ta bon idea pa dre- 
cha e area aki, di combina e 
plaza Nikki Habibe cu ya ta 
un area desaroya pa combin’e 
cu e area di Wilhelminastraat 
y bay abou pa drecha e luga, 
pone mas luz, un caminda pa 
hende local y turistanan por 
bay pasa tempo y nan por sin- 
ti nan mes mas sigur, cu mas 
parkeo y un parti agradabel 
den centro di ciudad. 


E proyecto aki a ser anun- 
cia aña pasa manera minister 
Wever a señala y ayera nan a 
logra present’e y trabounan 
a cuminsa cu ayudo di pro- 
fesionalnan di DOW, “mi ta 
kere e ta un inicio di e desa- 
royo cu nos tin pa centro di 
ciudad, e ta un proyecto mi ta 
kere simbolico, caminda cu 
nos kier demostra na sector 
priva cu nos ta traha cu nan 
y cu nos ta wak iniciativanan 
y esfuersonan cu nan ta haci 
y nos kier combina esey, un 
partnership entre sector priva 
y sector publico,” el a bisa. 


Francis Gomez di DOW a co- 
menta cu esaki ta e proyecto 
di revitalisacion di Wilhelmi- 
nastraat cu ta bay cuminsa 
cu e prome parti di Colum- 
busstraat e cual ta bay tin un 
duracion di 30 dia y despues 
ta bay continua cu e parti di 
Wilhelminastraat mes cu ta 
bay tin un duracion di 20 dia. 
E proyecto ta bay encera un 


embeyecemento 
den 
area 
aki e cual e caminda tambe 
ta bay haya asfalt pa crea un 
ambiente diferente hunto cu 
matanan y otro elementonan, 
ora nan lo caba cu e prome 
fase nan ta bay cuminsa cu e 
fase dos na Wilhelminastraat. 


Segun minister Wever a se- 
ñala, e parti bon di e proyecto 
aki ta cu nan a combina dife- 
rente aspectonan cu mester 
pa e area tin exito como por 
ehemplo, nan a percura pa e 
area ta agradabel, pa tin luz, 
pero tambe pa tin mas luga 
di parkeo, “full e parkinglot 
lo ser amplia, drecha, esey ta 
elementonan 
importante,” 
minister Wever a bisa. 


Tabata april 2022 ora minister 
Wever a trece dilanti cu nan 
a pone den ministerio dife- 
rente elemento pa motibo cu 
e ta considera cu Oranjestad 
mester flow di hende y clien- 
tela, un di e formanan pa haci 
esaki ta door di trece tur e 
departamentonan back hunto 
den centro di e ciudad camin- 
da pa crea clientela pa hende 
cu tin un restaurant, bar of 
coffe shop por ser yuda. 
“E parti ey di Oranjestad ta 
den full ehecucion y nos ta 
bezig trahando cu rekisitonan 
di programa di diferente de- 
partamento y wak e necesi- 
dadnan cu nan tin y edificio- 
nan cu ta bezig aworaki pa 
wak cua dienst por ser ubica 
den edificionan aki”, minister 
Wever a señala. 


Esaki ta un parti di trabounan 
cu ta bin haciendo pa cu e 
plan aki y tambe ta trahando 
riba un maneho nobo pa cen- 
tro di Oranjestad pa establece 
negoshinan na un forma mas 
facil y mas acelera, el a sigura 
cu tin hopi interes caba pa full 
sector priva cu ta acercando 
na nan pa establece nan mes 
door cu nan sa cu ta bin un 
maneho nobo mas flexibel, 
ademas el a declara cu nan 
tambe ta trahando riba in- 
centivonan fiscal pa esnan cu 
tin intencion pa bin centro di 
ciudad tambe lo ser stimula 
pa inverti den area aki. 


“Nos ta papiando cu tur stake- 


holders den centro di ciudad 
caba, doñonan di edificio- 
nan, comerciantenan grandi 
y chikito pa purba yuda nan 
cu nan ideanan pa yega na 
un entendimento si loke nan 
kier logra ta den vision di go- 
bierno pa hunto ehecuta esey, 
mi ta calcula den algun siman 
nos por presenta e prome 
fase di e Plan di Oranjestad”, 
minister Wever a expresa. 
Na luna di juli di aña pasa, 
minister Wever a informa to- 
cante un acuerdo entre gobi- 
erno y e bureau di arkitecto 
O4IA na unda a indica cu 
varios trabounan preparatorio 
a ser completa pa cu e plan pa 
revitalisacion di Oranjestad. 


Den esaki, minister Wever a 
reuni cu varios stakeholder 
den e fase preparatorio pa por 
a haya un bista amplio di e 
necesidadnan actual y tambe 
tuma inventario di rekisi- 
tonan (legal, comercial, in- 
frastructura etc.) pa por logra 
revitalisa Aruba su centro di 
ciudad. 


Durante di e prome reunion 
di trabou diamars dia 5 di juli 
di aña pasa, a tuma luga e fir- 
mamento oficial entre Min- 
isterio di Asunto Economico, 
Comunicacion y Desaroyo 
Sostenibel y e compania Of- 
fice for Infrastructure & Ar- 
chitecture VBA. 


Den cuadro di e plan pa re- 
vitalisacion di Oranjestad, ta 
importante pa por visualisa 
diseñonan pa asina planifica 
miho. Architecto Raffy Kock, 
propietario di O4IA, a ser 
acerca mirando su conoce- 
mento y experiencia existente 
den proyecto di e indole aki. 
O4IA, tin e tarea principal pa 
traduci e vision den un plan 
y diseño concreto y di balor 
husto cu por ser ehecuta na 
un forma realistico. 


“Nos lo mester accentua 
loke ta haci centro di ciudad 
unico, y promove actividad 
economico nobo pa e area 
fuera di solamente shop- 
ping”, minister Wever ta co- 
menta. Lo sigui tene consulta 
cu tur stakeholders durante 
y despues di e proceso aki 
pa garantisa cu e plan aki por 
refleha necesidad y deseonan 
di tur cu ta forma parti di nos 
centro di ciudad, y tambe pa 
tur esnan cu ta bishita.” El a 
finalisa. 

Deficiencia den condicionnan basico a causa un interupcion duradero 
den sistema educativo 


Garantia di condicionnan 
basico pa un bon educa- 
cion y ambiente escolar 
sigur ta un di e recomen- 
dacionnan 
mas 
impor- 
tante cu e grupo di trabou 
ta presenta den e doorli- 
chting rapport pa mehora 
e sistema di educacion na 
Aruba. E grupo di trabou 
a bishita diferente scol y a 
combersa cu directivanan 
escolar y a logra determi- 
na e preocupacion- y ob- 
staculonan mas grandi cu 
educacion ta enfrenta den 
e area aki. 


Durante e combersacionnan 
cu e diferente stakeholders y 
e bishitanan cu nan a realisa 
na e scolnan, e grupo di tra- 
bou a tuma nota cu un serie 
di preocupacionnan y obstac- 
ulonan relaciona cu e apoyo 
brinda na educacion a ser tre- 
ci pa dilanti repetitivamente. 


E bareranan den e sentido 
aki a desempeña un papel na 
varios scol y institucion cu 
cual e grupo di trabou a pa- 
pia, generalmente den tur e 
sectornan educativo, y a ser 
respalda, por ehempel, pa e 
sindicato di docente. Por lo 
tanto e grupo di trabou a con- 
clui cu e preocupacionnan 
presenta tin apoyo amplio y 


ta di naturalesa structural. 
Alohamento y mantencion 
necesario di e edificionan es- 
colar ta keda cortico. E man- 
tencion grandi ta ser con- 
sidera responsabilidad di pais 
Aruba y e mantencion chikito 
ta ser considera responsabili- 
dad di e directivanan escolar. 
Den ambos caso e grupo di 
trabou a determina cu tin de- 
fectonan structural. 


Docentenan di educacion 
primario ta usa otro recur- 
sonan, manera donacion pa 
muebla y pinta e klasnan 
nan mes y riba nan mesun 
tempo. Tambe sa pasa cu e 
docentenan ta paga pa esaki 
nan mes. E alohamento tin 
biaha ta hopi chikito, e klas- 
nan temporal y e edificionan 
ta di mal calidad y no semper 
ta ekipa pa uso educativo. 


E grupo di trabou a expe- 
riencia klasnan chikito sin 
ningun tipo di luz natural. E 
situacion ta peligroso y como 
ehempel tin edificionan bieu 
cu un sistema electrico sin 
terra neutral y maestronan cu 
ta papia di un dak cu ta cay- 
endo y tablanan los. 


Nan ta remarca cu algun scol 
mester cera por completo du- 
rante algun periodo di e aña 


escolar pa motibo di e calor y 
e falta di airco, e maestro- y 
studiantenan 
simplemente 
no por concentra. Anterior- 
mente un scol di educacion 
practico a haya nan mes ob- 
liga di aloha e studiantenan 
den trailer. Durante e ultimo 
dos añanan e scol aki a ser 
aloha parcialmente na un edi- 
ficio nobo, pero sin e mueble 
adecua. 


E scolnan ta indica cu e asina 
yama presupuesto di deseabi- 
lidad cu nan ta presenta na e 
Gobierno di Aruba ta ser ig- 
nora. Tampoco e scolnan no 
tin claridad riba ki base e di- 
rectiva escolar ta distribui e 
recursonan, loke ta haci cu e 
financiamento di e scolnan ta 
impredecible. 


Tin un escasez di licencia pa 
material pedagogico / actual. 
Gran parti di e material peda- 
gogico na e scolnan no ta ac- 
tualisa. Algun scol ta haya nan 
mes obliga di copia e mate- 
rial pedagogico tur aña, hopi 
biaha na blanco cu preto. Y 
ademas tampoco tin presu- 
puesto pa adicion digital na e 
metodonan di enseñansa cu 
ta ser usa. 


E grupo di trabou ta indica 
cu e docentenan tin biaha ta 


asumi e gastonan pa traha co- 
pia of cumpra borchi pa e klas 
nan mes. Ademas, tin biaha 
nan mes ta desaroya e mate- 
rialnan pedagogico. Esaki no 
solamente ta rekeri di hopi 
tempo, si no cu tampoco tin 
claridad si e metodonan aki 
ta cumpli cu un standard di 
calidad. 


Manera ta conoci caba tin 
un escasez di personal cu ta 
domina e idioma Hulandes. 
E grupo di trabou ta subraya 
cu docentenan cu ta sigui nan 
formacion na Aruba hopi bi- 
aha no tin suficiente dominio 
di e idioma Hulandes. Un 
di e rasonnan pa esaki ta e 
hecho cu e scol pa formacion 
di docente, IPA, den su me- 
sun palabranan “aniticipando 
e futuro di e pais”, ta scoge 
Papiamento como e idioma 
di instruccion. 


Den pasado a resolve e prob- 
lema aki treciendo docen- 
tenan cu a sigui nan forma- 
cion na Hulanda, pero awor- 
aki tin menos atraccion pa 
docentenan di exterior. E do- 
centenan cu ta baha cu pen- 
sioen ta dificil di reemplasa, 
e oferta no por satisface e de- 
manda y pa necesidad e do- 
centenan ta ser contrata riba 
base di un certificado, pero 


sin experiencia den e maneho 
di un klas. 


Ademas di esaki, nan ta en- 
fatisa, tin biaha no tin pre- 
supuesto pa contrata do- 
centenan nobo. E calidad di 
enseñansa sin duda ta bao 
presion debi na e obstaculo- 
nan aki. 


E grupo di trabou ta agrega cu 
e falta di condicionnan basico 
di apoyo pa alumnonan cu 
necesidad di atencion adicio- 
nal ta visibel den e ambiente 
escolar di algun scol. Ora cu e 
studiantenan cu probleman- 
an social no ricibi suficiente 
apoyo, esaki por trese conse- 
cuencia pa e ambiente escolar 
na e scol. 


Un parti di e scolnan tin 
problema di droga y gang, 
unda e scol no tin recurso 
suficiente pa organisa e sigu- 
ridad y ofrece e studiantenan 
e apoyo adecua. E scolnan ta 
experimenta asina un circulo 
vicioso di falta di opcionnan 
di apoyo den e situacion 
problematico na cas y como 
consecuencia un situacion 
insigur na scol. 


E falta di realisacion di e 
condicionnan basico ta afecta 
e calidad di educacion, sigu- 
ridad y gestion. Riba nivel di 
scolnnan, e ekipo escolar ta 
preocupa principalmente pa 
sigui haci educacion posibel 
organisando e instalacionnan 
basico. Tambe tin falta di po- 
litica di personal cu un ci- 
clo di entrevistanan asocia. E 
deficiencianan den e condi- 
cionnan basico a causa un 
interupcion duradero den e 
sistema educativo. 


E grupo di trabou ta reco- 
menda pa logra y mantene e 
condicionnan basico pa un 
bon educacion y un ambi- 
ente escolar sigur. E grupo 
di trabou ta wak como prio- 
ridad e organisacion di apoyo 
na docentenan, por ehem- 
pel a traves di nombramento 
di supervisornan interno y 
maestronan di recuperacion. 
Esaki ta permiti e scolnan 
brinda e asistencia adecua na 
e studiantenan cu dificultad 
den enseñansa of trastorno di 
comportamento. 


Esaki ta rekeri organisa e es- 
pacio y presupuesto pa ca- 
pacita mas supervisor interno 
y maestro di nivelacion. Mas 
lihe e scolnan tin e podernan 
aki, mas lihe por spera efec- 
tonan positivo. 

Con e filternan di rednan social ta afecta salud mental 


Tecnologia a bira for di algun añan- 
an caba un piesa indispensabel den 
e dia pa dia di e hendenan, mayoria 
di e poblacion ta usa dispositivonan 
electronico pa trabou, estudio, en- 
tretenimento y specialmente pa rel- 
aciona cu otronan. 


Actualmente, mayoria di hobennan en- 
tre 11 pa 18 aña tin un telefon cu acceso 
na internet, interaccion ‘online’ ta hopi 
importante pa esnan cu ta interactua y 
ta relaciona cu otronan a traves di nan 
profile di rednan social. 
Ultimo datonan di Unicef ta indica cu 
98.5% di hobennan tin por lo menos un 
profile den algun red social. Mientras cu 
83.% tin tres profile of mas, asina mes, 
dos di cada tres tin mas cu un profile cu 
nan ta usa selectivamente cu famia of 
amigonan. 
E tipo di rednan social aki for di algun 
añanan a incorpora e opcion di edita 
potretnan y videonan cu ta wordo subi 
na e red. Un filter a bira viral pa aumen- 
ta e caracteristicanan fisico “atractivo” y 
pa disminui loke socialmente ta wordo 
considera como “poco atractivo.” 
Ta denomina “filter di rednan social” 
un conhunto di elementonan cu ta con- 
forma un contenido di realidad aumenta 
cu ta permiti integra e virtualidad den 
mundo real. 
E uso di e patronchinan digital aki ta 
wordo aplica na potretnan pa “pone mas 
bunita” e cara of e curpa. Sinembargo, 
profesionalnan di salud mental ta ad- 
verti cu frecuenta e modalidad aki por 
hiba e personanan pa haya un obsesion 
cu “perfeccion” y asina modifica e as- 
pecto fisico. 
Riba Instagram por ehemplo, tin filter- 
nan cu por wordo coloca den potretnan 
of ‘reels’ ora e usuario ta desea di subi 
un historia. 
Di su parti, e red social TikTok ta sirbi 
pa edita videonan cu ta desea di publica 
riba e usuario su cuenta, tambe ta genera 
efectonan di zonido, cambio di color, 
entre otro. 


Di acuerdo cu un estudio di e plata- 
forma web pa gestiona rednan social 
‘Hootsuite’, ta existi 500 miyon cuenta 
di Instagram rond di mundo; 75% di 
nan ta inclui filternan cu ta modifica 
digitalmente e realidad. 
Psicologonan clinico ta señala cu “e fil- 
ternan por wordo usa como wega, pa 
haci leuk. E problema ta cu e personanan 
ta depende di nan, cu nan tin mester di 
e filter pa presenta nan mes na otronan. 
Ta un falta di confiansa y di autoestima.” 
Tambe ta menciona cu nan uso por re- 
sulta dañino specialmente pa e hoben- 
nan cu constantemente ta wordo exponi 
na tipo di beyesa cu no ta real, loke ta 
caba generando frustracion, insatis- 
faccion pa su mesun imagen y incluso 
depresion cu un impacto directo den 
autoestima. 
Por compronde pa autoestima e con- 
hunto di sentimentonan y pensamento 
cu cada persona tin riba su mes, kiermen 
na base di kico e ta pensa di su mes, kico 
e ta sinti y kico ta su balor compara cu 
otronan. 
Den sentido aki, e balor cu ta otorga na 
su mes tambe ta wordo influencia pa 
loke otro hende ta sinti y ta pensa di dje, 


specialmente criticanan den etapa di ad- 
olescencia ta duna un peso grandi ya cu 
esey tin hopi importancia pa hobennan. 
E expectativanan poco realista cu rednan 
social ta impone por genera un baho au- 
toestima y persigui un ideal di perfec- 
cion cu por genera ansiedad y sintoman- 
an di depresion. Estudionan reciente a 
mustra cu e trastorno aki a aumenta casi 
na 70% entre hobennan y cu nuebe di 
cada dies no ta sinti nan mes satisfecho 
cu nan mesun imagen corporal. 
Den sentido aki, uso di filternan pa al- 
tera e mesun imagen na rednan social 
ta contribui directamente den e genera- 
cion di expectativanan poco realista di 
imagen. 
Un estudio realisa pa Universidad di 
California na 2020 a identifica cu ta ex- 
isti un relacion entre uso di filternan na 
rednan social y alteracion di e forma di 
percibi e beyesa y e mesun curpa. Ade- 
mas, e resultadonan di esaki a indica e 
consecuencia di aumento di dismorfia 
corporal, un trastorno obsesivo den e 
cual e persona ta presenta un preocupa- 
cion exagera pa un of mas defecto of im- 
perfeccion fisico cu otro personanan no 
ta ripara mes of fisicamente no ta mucho 
notabel. 
Ora personanan ta topa cu un realidad 
cu ta resulta perhudicial pa e hobennan, 
prome cos cu mester pensa ta: kico por 
haci? E prome paso ta pa tuma conscien- 
cia di e problema, haya sa e realidad y sa 
kico ta pasando. 
Pa e motibo ey, ta importante pa may- 
ornan papia cu nan yiu tocante e aspec- 
tonan positivo y negativo di e rednan 
social y di e filternan, con esey por causa 
impacto den dje, puntra tocante su ac- 
tividadnan riba rednan social di kico ta 
haci, ki contenido ta subi y kico ta wak. 
Ta importante pa no husga, pa e hoben 
por sinti comprension y cu e ta wordo 
acompaña den proceso aki, kico e ta sinti 
ora e ta subi un potret riba rednan so- 
cial y no tin hopi ‘like’ compara cu ora 
un potret tin filter y ta ricibi mas acep- 
tacion. 
Tambe por splica e consecuencianan 
cu por tin y importancia cu no mester 
dun’e na expectativanan ireal of di per- 
feccion y yud’e pa por haci actividadnan 
den su tempo liber cu lo genera satisfac- 
cion y lo permiti tin mas interaccion afo 
di rednan social. 

Diaranson a cuminsa e re- 
unionnan entre Minister 
President Wever-Croes y 
Minister Maduro di Fi- 
nanzas hunto pa trata e 
debe cu Aruba a acumula 
cu Hulanda pa por a sur- 
pasa e pandemia. 


E pandemia tabata tin un 
efecto grandi pa Aruba su 
economia y finansa publico y 
Hulanda a yuda presta Aruba 
e fondo necesario pa por a 
cubri nos necesidadnan fi- 
nanciero. Awo cu e periodo a 
pasa y Aruba ta recuperando, 


ta yega momento cu mester 
cuminsa papia riba con ta bay 
paga e debe aki. Pa esaki ta 
necesario pa haya sa cual ta 
bay ta e termino di pago y ki 
condicion lo tin pa Aruba por 
paga e debe bek. 


Arubahuis ta un departa- 
mento di Gobierno cu ta 
resorta bou di e Ministerio 
di Prome Minister Evelyn 
Wever - Croes. Pa e moti- 
bo aki, tur biaha cu Prome 
Minister ta na Hulanda ta 
haci e maximo esfuerso pa 


bishita Arubahuis, inter- 
cambia idea, y pa scucha 
for di esnan cu ta traha 
eynan, con tur cos ta bay- 
endo. 


Un tema cu a trata ta e tra- 
bounan andando na Aruba- 


huis cu e proceso di restruc- 
turacion y reorganisacion. E 
tema aki ta encera hopi de- 
liberacion, pa cual tabatin un 
reunion hopi intensivo, pero 
tur cos ta bayendo den bon 
direccion. 


Prome Minister Wever - 
Croes a splica cu a tuma nota 
cu na Arubahuis nan ta trah- 
ando duro pa e departamen- 
to por briya y pa Aruba por 
briya. ‘Arubahuis a pasa den 
un periodo dificil di inves- 
tigacion, pero aworaki ta mira 
cu tur e energia y esfuerso ta 
dirigi den mehora imagen di 
Arubahuis y prepara Aruba- 
huis pa por yuda den dife- 
rente reto.’ 
Un reto cu tin e aña aki atrobe 
ta e situacion di vivienda na 
Hulanda. Hulandesnan na 
Hulanda mes no ta hayando 
vivienda facil, pues como stu- 


diante di Aruba si bo no ta in- 
scribi pa hopi tempo e ta difi- 
cil pa haya vivienda. A pesar 
cu Arubahuis no ta esun re- 
sponsabel pa busca vivienda, 
nan lo tin un papel si pa wak 
unda nan por yuda den esaki. 
Prome Minister a expresa cu 
a yega na cierto palabracion 
cu Arubahuis pa e diferente 
retonan cu tin, entre otro cu 
lo sigui delibera cu Minister 
di Enseñansa. 


Finalisando, Prome Minister 
a bisa cu e tabata un bon re- 
union cu un grupo di person- 
al di Arubahuis hopi motiva. 


Minister President y Minister di Finanzas a 
cuminsa reunion cu Secretario di Estado Van 
Huffelen pa refinancia debe cu Hulanda 
Traha pa por surpasa e pandemia di COVID-19 


Prome Minister a reuni cu Arubahuis pa trata entre otro e procesonan 
di reorganisacion cu ta andando 
Otro tema cu a trata ta e situacion di vivienda pa studiante 


For di basta tempo Aruba a 
bin ta pidi Hulanda pa por 
cuminsa papia riba e condi- 
cionnan di pago di e debe 
acumula pa surpasa e pan- 
demia. Aruba, contrario na 
Corsou y Sint Maarten, ta 
presta placa riba mercado 
internacional y debe inver- 
sionistanan internacional un 
splicacion riba con ta bay tra- 
ta cu e debe grandi acumula 
cu Hulanda. Nan lo kiersa, 
por ehempel, si e debe aki lo 
afecta e capacidad di pago di 
Aruba su debenan riba mer- 
cado internacional. 


Como cu e debe cu Hulanda 
ta madura na oktober 2023, 
Aruba kier haya claridad mas 
pronto posibel di Hulanda. 
Riba nivel di ambtenaar ya 
caba a tuma luga algun re- 
union, pero awo na Den 
Haag a tuma luga e prome 


di varios reunion na nivel di 
mandatario riba e topico aki. 


Por bisa cu di banda di Hu- 
landa nan kier mira e plan fi- 
nanciero economico di Aruba 
pa e tempo cu ta sigui nos di- 
lanti, e FEM 2 cu ta premira 
di keda cla na luna di juni e 
aña aki. Hulanda lo kier haya 
un bista riba, entre otro, e ca- 
pacidad di pago cu Aruba ta 
bay tin e tempo nos dilanti. 
E informacion di e FEM 2 lo 
yuda determina, entre otro, e 
periodo di pago y e porcen- 
tahe di interes. 


Minister Maduro ta gradici 
Minister President Wever- 
Croes pa su guia, Secretario 
di Estado Van Huffelen y 
su ekipo pa e bon reunion y 
team di Aruba pa nan sosten 
y trabou profesional na bien- 
estar di Aruba. 

Con bo decisionnan pa cuminda por afecta e conexion 
entre bo tripa y cerebro 


(ABCEyewitnessNews)— 
Pa 20 aña, Geeta Parmar- 
Patel (45) a experencia 
dolor pisa den tripa for di 
un malesa comun conoci 
como malesa di Crohn’s. 
“Bo ta bay baño hopi. Bo 
tin hopi inflamacion paso- 
bra tur cos cu bo come ta 
pasa bo tripa sali,” segun 
Geeta. “No ta absorbe e 
nutrientenan” 


Dokternan ta bisa cu e male- 
sa di Parmar-Patel ta ilustra 
clasicamente e conexion en- 
tre tripa y celebro y ta bisa 
cu problema di salud mental 
manera ansiedad of depre- 
sion ta sosode dos pa tres bi- 
aha mas frecuente den pash- 
ent cu ta sufri di esaki. 


“Nos microbiome di tripa y 
nos celebro tin un comuni- 
cacion bi-direccional unda 
nan ta papia cu otro, y un ta 
afecta e otro,” segun psicolo- 
go Roopal Lalaji. E ta bisa cu 


depresion por empeora salud 
di tripa y vice versa, pues 
pa kibra e ciclo, e a avisa su 
pashentnan pa stop di con- 
sumi productonan procesa y 


come mas cuminda cu ta mas 
agradabel pa bacteria di tripa, 
manera fruta, berdura y bon- 
chi. 
“Comiendo un dieet mas 


balansa ta afecta e structura 
di nos microbiome di tripa 
sigur, cual e ora por impacta 
nos salud mental,” segun e 
psicologo. Mirando cu stress 


ta afecta digestion directa- 
mente, Laraji tambe ta reco- 
menda pa maneha esaki cu 
ehercicio. 


Parmar-Patel a bisa cu ta pur- 
ba cana al menos 10.000 stap 
pa dia, y a cuminsa hunga ten- 
nis pa prome biaha den hopi 
aña. Ademas di tuma medi- 
camento, e a bira vegetariano 
dos aña pasa. “Mi ta come 
mas lenteha cu tin proteina 
y fibra,” segun Parmar-Patel. 
“Ora mi ta cushinando, mi ta 
pensa riba cosnan asina.” 


E ta traha chicken parmesan 
pa su famia y un berehein pa 
su mes. Su malesa di Crohn’s 
no a solamente bay den re- 
mision, pero Parmar-Patel ta 
bisa cu perspectiva riba bida 
a bira hopi mas miho: “Si 
mi tripa no ta bon, ami no 
ta bon, y esey ta conta pa tur 
parti di mi,” el a bisa. Geeta a 
siña cu ta importante pa haya 
e balans entre tripa y celebro. 


Estudio ta mustra cu bahamento di peso den adulto mayor 
ta asocia cu riesgo di morto 


(FoxNews)—Segun 
un 
investigacion nobo, baha- 
mento di peso den adulto 
mayor por aumenta e ries- 
go pa morto. Un estudio 
di grupo publica dialuna 
den e revista JAMA Net- 
work Open a studia mas 
cu 16.000 adulto na Merca 
y Australia. 


E autornan di Universidad 
di Melbourne, Monash Uni- 
versity y otro tambe a bisa cu 
a descubri cu bahamento di 
peso den adultonan mayor 
saludabel ta asocia cu un au- 
menta den riesgo pa cancer, 
malesa cardiovascular y “otro 
condicionnan cu ta limita 
bida.” 


Dokternan mester ta na hal- 
tura di un bahamento di peso 
significante, 
specialmente 
den adultonan mayor mascu- 
lino,” segun e estudio. Partic- 
ipantenan cu a wordo recluta 
entre maart 2010 y december 


2014, tabatin 70 aña of mas 
di edad na Australia y 65 aña 
di edad na Merca. Analisis di 
data a wordo conduci for di 
april 2022 pa september 2022. 


E pesa e adultonan tur aña, y 
investigadonan a taha dokter 
pa ta na haltura di un “aso- 
ciacion significante” entre 
bahamento di peso chikito 
di mas cu 5% y mortalidad. 
Hende hombernan mayor cu 
a baha entre 5-10% di peso— 
compara cu esnan cu tabatin 
un peso stabiel—tabatin 33% 
mas riesgo di mortalidad, y 
esnan cu a baha mas cu 10% 
di peso tabatin 289% mas 
riesgo di mortalidad. 


Hende muhenan mayor cu a 
baha entre 5-10% di nan peso 
tabatin 26% mas riesgo di 
mortalidad, y esnan cu a baha 
mas cu 10% tabatin 114% mas 
riesgo. E autornan a nota cu e 
observacion cu bahamento di 
peso ta asocia cu mortalidad 


entre hende homber por ta e 
resultado di e diferente carac- 
teristicanan di e composicion 
di curpa di homber cu muhe. 
Por ehempel, hende homber 
tin un porcentahe mas halto 
di musculo cu grasa di curpa 
compara cu hende muhe. 


Nan a bisa cu un splicacion 
“probabel” pa e descubri- 


mento ta cu bahamento di 
peso por ta un indicador pre- 
monitorio di e presencia di 
varios malesa cu ta corta lar- 
gura di bida, notando cu ba- 
hamento di peso den e grupo 
di edad aki ta asocia cu un 
reduccion den apetit. Esnan 
cu a subi peso no a mustra un 
aumento den riesgo di mor- 
talidad den e grupo. 


“Mester mas investigacion 
pa determina mas precisa e 
asociacion entre bahamento 
di peso y e comienso di male- 
sanan fatal y si investigacion 
clinico of di laboratorio por 
identifica individualnan pa 
ken intervencion trempan 
por ta efectivo,” e estudio a 
bisa. 

19 victima ta acusa sospechoso di a usa nan potret 
pa extorcion sexual 


(NLTimes) – 19 mucha 
muhe y hende muhe a 
reporta extorcion sexual 
contra un sospechoso di 24 
aña Gianni de W. di Etten- 
Leur. Ta sospecha cu su 
persona a seduci mas di 
100 hoben menor di edad 
y a manipula nan pa man- 
da potretnan sin paña pa 
asina por extorciona nan. 


Polis awo a identifica 37 
victima adulto y 93 victima 
menor di edad, Ministerio 
Publico (OM) a anuncia dia- 
mars durante un audiencia 
den corte na Breda. De W. no 
tabata presente na corte du- 
rante e audiencia, sinembar- 
go varios di su victimanan si 
tabata presente. E cantidad di 
victimanan conoci tabata na 
8 durante e prome audiencia 
di e caso cu a tuma luga den 
januari. Un di 9 pendiente ta- 
bata pendiente caba ora cu 10 
persona mas a entrega cargo 
contra e sospechoso despues 
di e audiencia. 


Den januari a anuncia cu po- 


lis a haya data riba su com- 
puter unda cu tabatin 150 
map cu tabatin diferente 
muhenan su number. Algun 
di nan tabatin te hasta miles 
di imagen di un solo victima. 
Den lunanan recien, e en- 
foke di e grupo di detective 
pa crimennan sexual tabata di 
evalua e contenido y investiga 
e identidad di e hobennan of 
muhenan aki. 


Polis ta kere cu nan tin mes- 
ter di un otro 3 pa luna pa 
e investigacion, segun OM. 
OM te ainda mester contacta 
35 hoben menor di edad y 
esaki ta tumando un cantidad 
significante di e capacidad di 
cuerpo policial. 


Esaki ta e motibo dicon e 
ekipo di detective pa cri- 
mennan sexual na Zeeland- 
West-Brabant ta ricibiendo 


sosten di extra detective basa 
na partinan di e pais unda e 
victimanan ta biba. Nan ta- 
bata particularmente util den 
acerca e victimanan, despues 
di cual e victima por dicidi si 
nan lo entrega un keho y tes- 
tigua. 


De W. ta acusa di opera bao 
e nombernan falso manera 
Bryan.snapx, Bryansnelgeld 
y otro aliasnan cu e number 


Bryan. E ta tuma contacto cu 
e victimanan via rednan social 
y ta ofrece e hobennan placa a 
cambio di potretnan di nan 
sin paña. E sospechoso apar- 
entemente tambe a pidi un di 
su victimanan pa tin relacion 
sexual cu su pareha y graba 
esaki pa su persona. Eora e 
tabata menasa pa publica e 
potretnan online si nan no 
tabata manda mas imagen of 
video, cual ta un forma di ex- 
torcion sexual. 


“E impacto di extorcion sex- 
ual riba e victima ta enorme,” 
OM a declara. Den algun 
caso, e hobennan ta enfrenta 
trauma mental significante, 
OM a conclui a base di e re- 
portahe di e victimanan. 


E cantidad grandi di material 
pornografico infantil tambe a 
ser haya riba e computer di e 
mesun sospechoso en cues- 
tion. E tin desde 11 di octo- 
ber aña pasa den detencion y 
tin e proximo audiencia den 
corte dia 7 di juli. 


Islanan no por paga back nan debe relaciona cu coronavirus e aña aki 


(CuracaoChronicle) 
– 
Aruba, Curaçao y Sint 
Maarten no tin speransa 
di por paga back e debe 
di pandemia na Hulanda 
e aña aki. E islanan a pidi 
pa pospone esaki pero ta 
prefera di mira un remis- 
ion. 


Durante e pandemia di coro- 
navirus, Hulanda a yuda e 
islanan autonomo cu ayudo 
medico y paketenan di cum- 
inda pero tambe cu miyones 
den prestamo di emergencia. 
Cu e placa aki, por ehempel, 
ambos e gobierno y compa- 
nianan cu tabatin tiki ingreso 
por a paga salarionan. Esaki 
ta con e bancarota y retiro na 
trabaonan a keda preveni ora 


cu turismo a cay pa causa di 
COVID. 


Segun e Banco Central di 
Corsou y Sint Maarten, e is- 
lanan a ricibi extra tempo pa 
paga e debenan aki. Richard 
Doornbosch, president di e 
banco central, recientemente 
a adverti cu problemanan por 
bini dilanti. 


‘Hulanda no kier un re- 
mision’ 
Aruba te ainda ta den nego- 
ciacion cu Hulanda tocante e 
refinanciamento di e presta- 
mo di corona. Pa motibo cu 
Hulanda no kier un remis- 
ion, segun Prome Minister 
Evelyn Wever-Croes; “Nos 
ta papiando di un pago com- 


pleto, durante cuanto tempo 
y cu ki interes.” 


E prestamo ta caduca dia 10 
di october y Aruba ya caba a 
indica cu no lo por bolbe paga 
e cantidad den un solo suma. 
“Hulanda mester provee re- 
financiamento, esaki ta den e 
condicionnan di e prestamo.” 
E islanan tabatin te cu dia 10 
di april 2022 pa paga e presta- 
mo. E Conseho di Minister- 
nan di Reino a reconoce cu 


e islanan, cu nan economia 
y finanzas, te ainda no a re- 
cupera suficientemente pa 
por haci e pago. E islanan pa 
e motibo aki a ricibi 18 luna 
adicional. E intencion tabata 
pa usa e tempo aki pa haci 
acuerdonan di largo plaso to- 
cante e pago di e debe. 


Si no pospone e pago, e fi- 
nanzas di Corsou y Sint 
Maarten lo deteriora con- 
siderablemente. Esaki tambe 


por tin un impacto negativo 
den con e economia lo sigui 
desaroya. Segun e president 
di Banco Central, esakinan ta 
“prestamonan significante.” 
Den caso di Corsou, esaki 
ta 22 porciento di e GDP. Pa 
Sint Maarten, esaki ta 11 por- 
ciento di su GDP. 


Doornbosch ta pensa cu ta 
miho pa e economia di Cor- 
sou y Sint Maarten pa cancela 
e debenan. 

Dos tercera parti di chauffeur Hulandes lo acepta un limite di 
velocidad di 30km/h 


NLTimes)—Mas cu dos 
tercer (68%) di motorista 
na Hulanda lo complace 
cu un limite di velocidad 
di 30 kilometer pa ora den 
areanan desaroya, segun 
un encuesta pa e asocia- 
cion di seguridad di traf- 
ico VVN. Segun e asocia- 
cion, reduciendo e limite 
di velocidad den ciudad di 
50 km/h pa 30km/h por au- 
menta seguridad di trafico 
sumamente. 


E Fundacion pa Investigacion 
di Seguridad di Caminda 
(SWOV) a calcula den pasado 
cu un reduccion den limite 


di velocidad di 50 pa 30 km/h 
riba mita di e cantidad di ca- 
minda por preveni 31% di 
morto of herida riba camin- 


da. Mas cu mita, esta 54%, di 
e respondientenan di VVN ta 
pensa cu un limite mas abou 
por haci areanan di desaroyo 


mas sigur, cu 66% bisando 
cu motoristanan sa core hopi 
duro. 


Segun un estudio anterior 
di VVN, e sentimento di in- 
siguridad mas grandi den ar- 
eanan residencial ta bin pa via 
di e chauffeurnan cu ta core 
hopi duro. E mesun estudio 
a descubri cu ta mas tanto pa 
motibonan inconsciente cu 
chauffeurnan no ta cumpli 
cu e limite di velocidad. “Por 
ehempel, motoristanan no ta 
realisa cu nan a pasa e limite 
pasobra nan tin pura.” 
Respondientenan di e en- 
cuesta a sugeri multanan 


halto y pa aumenta e chens 
pa wordo gara como un so- 
lucion pa reduci coremento 
duro. Usuarionan di caminda 
ta pensa tambe cu lo ta mas 
facil pa mantene na e limite 
si tin mas advertencia tocante 
unda e limite ta wordo aplica. 


“VVN ta mira e reduccion di 
e limite di velocidad di 50 pa 
30 km/h den areanan di desa- 
royo como un stap positivo 
y realistico,” segun e asocia- 
cion. Esaki a yama pa munic- 
ipalnan cuminsa introduci e 
limite di velocidad mas abou. 


Polis na Amsterdam ta aresta hoben di 16 aña pa stacamento 


(NLTimes) – Polis na Am- 
sterdam a aresta un hoben 
di 16 aña como parti di un 
investigacion di un caso 
di stacamento cu a tuma 
luga diabierna. E hoben a 
keda deteni riba diasabra 
pa motibo cu e incidente 
aki a laga un hoben di 13 
aña na Amsterdam herida. 


E incidente en cuestion a 
tuma luga net prome cu 6or 
di atardi den e entrada di un 


compleho di apartamento na 
Huigenbos. Recordnan ta 
mustra cu a alerta e servicio- 
nan di emergencia y mester 
a manda un ekipo di polis, 
paramedico y trauma via he- 
licopter na e escena. 


“Oficialnan cu a core bay e 
sitio a haya e victima riba un 
stoel. Aparentemente el a ser 
staca cu un cuchiu y a ser 
hiba hospital pa trata su heri- 
danan,” polis a bisa. E víctima 


su condicion no a keda revela. 


E acusado a huy for di e es- 
cena prome cu polis a yega e 
sitio. E investigacion tocante 
e incidente a hiba e oficialnan 
na un cas unda cu nan a haya 
e hoben di 16 aña y a tuma su 
persona den custodia. 


Polis a declara riba diabierna 
cu “e motibo dicon e inci- 
dente a tuma luga te ainda ta 
bao investigacion.” 


Solicitantenan di asilo na centro di refugio na Purmerend 
riba welga di hamber 


(NLTimes)—20 solicitan- 
te di asilo cu ta kedando 
den un centro di refugio 
na Purmerend a bay riba 
welga dialuna anochi, se- 
gun Region di Seguridad 
Zaanstreek-Waterland 
a 
confirma. E solicitantenan 
di asilo ta utilisando e pro- 
testa aki pa garna atencion 
riba un procedura di eval- 
uacion largo y retraso na e 
Servicio di Inmigracion y 
Naturalisacion (IND). 


Casi 450 hende ta kedando 
den e centro di refugio na e 
parke di negoshi Baanstee- 
Noord. Algun di nan ta ke- 
dando aki pa 9 pa 10 luna 
caba, sin cu nan procedura di 
asilo a cuminsa. Den e ultimo 
simannan, algun di e residen- 
tenan a demostra varios biaha 
pa asina garna atencion riba 
nan situacion y nan a taha di 
un welga di hamber. 


E 20 residente aki cu a bay 
den welga ta nenga di come, 
pero nan ta bebiendo likido 
si. “Nos ta bay keda pen- 


diente cu nan en caso si nan 
mester cuido den e proximo 
dianan,” segun e vocero pa e 
region di seguridad. “E per- 
sonal na e centro ta papiando 
constantemente cu e resi- 
dentenan. Nan preguntanan 
y preocupacionnan ta wordo 
scucha.” 


E region di seguridad tam- 
be ta preparando pa varios 
situacion “pa asina nos por 
tuma medidanan apropia na 
e momentonan necesario.” E 
Agencia Central pa e Recep- 
cion di Solicitante di Asilo 
(COA) y IND ta na haltura di 
e protesta di e residentenan. 


COA ta organisa servicionan 
social y cuido medico na e 
centro di refugio. 


Grupo di abogacia pa refu- 
giadonan VluchtelingenWerk 
Nederland a nota cu inki- 
etud ta aumentando na mas 
localidad di recepcion emer- 


gencia. “Hende ta demotiva y 
frustra pa e espera largo, por 
ehempel pa un BSNnummer 
y e comienso di of siguiente 
stapnan den nan procedura 
di asilo. Hopi hende ta warda 
mas cu seis luna, tin biaha 
hasta un aña.” 


Ademas e cambernan den e 
centro di refugio no ta adecua 
pa keda largo. “Esaki ta encera 
tentnan of salanan grandi. 
Tin hopi zonido, pasobra no 
tin muraya of dak. Tambe no 
tin privacidad, tin biaha no 
tin luz den dia y hopi biaha 
no tin e posibilidad di traha 
bo mesun cuminda.” 


Actualmente tin mas cu 
20.000 solicitante di asilo 
den e tipo di luga aki, segun 
VluchtelingenWerk. “P’esey 
ta mas serio y importante 
awo pa crea luganan di recep- 
cion den miho calidad lo mas 
pronto posibel, y cu IND 
mester provee mas claridad 
tocante e procedura di asilo.” 

Mas di 117 mil persona ta warda contesta pa nan solicitud 
di asilo na Mexico 


(Yahoo) - Mas di 117 mil 
solicitud di asilo ta per- 
manece pendiente di reso- 
lucion na Comision Mexi- 
cano di Ayudo pa Refugia- 
do (Comar) di nan, mas 
cu 13.500 ta coresponde 
na esun cu a keda atras di 
e periodo anterior prome 
cu pandemia di Covid-19 
y e resto ta di despues, se- 
gun la dependencia aki a 
informa. 


Den un decada, Comar a re- 
solve di manera positivo of 
negativo un total di 148.650 
caso. For di maart di 2013 
te cu maart di 2023, Comar 
a reconoce como refugiado 
98.397 persona stranhero, di e 


cual 85.602 a wordo reconoci 
den ultimo cuatro aña y cu- 
atro luna di e administracion 
reciente, esaki ta nifica 87% 
di e total di reconocemento. 


“Sinembargo, desde cu pan- 
demia a cuminsa y a declara 
pa traha na distancia, Secre- 
taria di Gobernacion a emiti 
un comunicado a traves di e 
cual, pa e tema di aglomera- 
cion y e firmanan, esey tabata 
genera hopi riesgo di conta- 
gio, e plasonan a wordo sus- 
pendi, pa loke esnan atrasa a 
yega prome cu e declaracion 
di maart di 2020 y esunnan 
pendiente ta esunnan cu te 
ainda nos no a duna un con- 
testa,” Ramirez a bisa. 


Aunke na e momento ey no 
a specifica un cifra, e depen- 
dencia despues a informa 
cu tabata trata di un total 
di 117.478 caso, di e cual 


103.932 a clasifica como pen- 
diente y 13.546 como atrasa. 
Den ambos caso, ta perso- 
nanan cu te ainda ta na es- 
pera di un resolucion di nan 


solicitud di asilo na Mexico. 
Den un ultimo actualisacion 
di nan estadisticonan, 14 di 
maart, Comar a reporta cu e 
tres principal nacionalidad di 
solicitantenan ta personanan 
di origen Haitiano, Hon- 
dureño y Venezolano. 


Di otro banda, Instituto Na- 
cional di Migracion (INM) 
dia 6 di april ultimo a infor- 
ma cu for di 17 di maart te cu 
5 april nan a otorga 2.320 car- 
chi pa motibonan humanitar- 
io na migrantenan stranhero 
cu tabata campa den tentnan 
na Plasa Giordano Bruno di 
alcaldia di Cuauhtemoc di e 
capital di e pais. 


A asesina lider indigena na Peru cu tabata defende su pueblo di 
narcotraficantenan 


(ElTiempo) - Polis Na- 
cional di Peru (PNP) 
diadomingo ultimo a in- 


forma cu e lider indigena 
ashaninka Santiago Con- 
toricon a wordo asesina na 


su comunidad na Puerto 
Ocopa, perteneciente na 
regional selvatico di Junin. 


Segun nan a splica, un ekipo 
di homicidio a bay na provin- 
cia di Satipo pa “apoya e in- 
vestigacionnan di e asesinato 
di e lider indigena.” 


Tambe pa aclaria e hechonan 
ta participa e Ministerio di 
Cultura, Husticia y Interior. 
Contoricon tabata lider di su 
comunidad, Puerto Ocopa, 
ubica na Tambo, den pro- 
vincia di Satipo, un zona 


perteneciente na Valle de los 
Rios de Apurimac, Ene y 
Mantaro, e parti cocalero mas 
grandi di Peru. 


Den bida tambe tabata alcalde 
di Rio Tambo, consehero re- 
gional di Junin, tabata parti di 
Comite di Autodefensa di su 
comunidad y a lucha pa me- 
hora e siguridad den su area, 
ya cu varios pueblo di Vraem 
tin cu biba cu e presencia di 
narcoteroristanan, 
loke 
ta 
keda di Sendero Luminoso. 
Segun medionan local a re- 
porta, e lider a wordo asesina 


cu tironan na su cas diasabra 
ultimo den oranan di anochi 
y e autornan a huy den un 
brommer. 


Diadomingo ultimo riba red- 
nan social por a mira hopi 
mensahe di condolencia pa 
asesinato di Contorincon, 
cu tabata un persona popular 
den su region pero tambe ta- 
bata protesta pa e no protec- 
cion estatal cu e tipo di perso- 
nanan aki tin cu enfrenta cu 
peliger pa defende nan terito- 
rio di actividadnan ilicito. 


Fiscalia Chileno ta pidi prison preventivo pa hende indocumenta 
cu keda deteni 
(NTN24) - Fiscalianan di 
Region Metropolitano di e 
capital Chileno ta bay pidi 
na husticia e prizon pre- 
ventivo di tur stranhero 
iregular cu lo ser deteni y 
tambe di esunnan cu no ta 
conta cu documentonan 
di identidad. 


E medida aki a bira conoci 
diahuebs ultimo pa e fiscal 
nacional Angel Valencia ken a 
reuni cu e cuatro persona re- 
sponsabel di Ministerio Pu- 
blico despues di e asesinato 
di un polis di Carabinero den 
man di dos homber di nacio- 
nalidad Venezolano. 


Valencia a indica cu e ekipo 
di fiscalnan ta bay dedica na 
investiga e fenomeno di ho- 
micidio vincula cu crimen 
organisa cu a sucede na Re- 
gion Metropolitano y ta bay 


pidi na Gobierno pa avansa 
den reglanan “mas claro y 
precies” pa identifica e mi- 
grantenan deteni despues di 
comete un delito. 
Asina mes, Ministerio Pu- 
blico a exigi na Ministerio di 


Husticia di Chile pa “adopta 
tur medida y pura tur dili- 
gencia necesario pa conta cu 
un sistema eficaz” pa aclaria 
e delitonan ey. Tambe Fisca- 
lia Nacional dialuna ultimo 
a informa cu ta bay extende 


na henter Chile e solicitud di 
prison preventivo pa tur stra- 
nhero indocumenta. 


E medida cu inicialmente a 
limita solamente na Region 
Metropolitano, na e cual San- 


tiago ta pertenece, no tabata 
aplicabel na inmigrantenan 
iregular cu no ta acusa pa al- 
gun delito. 


“Fiscal Nacional a informa 
Conseho General di Fis- 
calnan Regional pa extende 
na henter e pais e criterio di 
acusacion di solicita prison 
preventivo den caso di per- 
sonanan deteni cu nan iden- 
tidad no por ser verifica,” Fis- 
calia di Chile a informa. 


Den e caso di e polis ase- 
sina dia 6 di april ultimo na 
Santiago, a bira conoci cu 
dos persona di nacionalidad 
Venezolano a ser deteni pa 
presuntamente ta involucra 
den homicidio di e polis aki 
di nomber Daniel Palma, e 
captura a tuma luga despues 
di varios inval na municipio 
Quinta Normal. 

Republica Dominicana: 
Pago di pensioen di Polis Nacional paralisa 
den e periodo 2016-2021 


(DiarioLibre) - E direc- 
tor Central di Recursonan 
Humano di e Polis Nacio- 
nal, Maximo Ramirez, a 
revela na Diario Libre cu 
nan a paga 11.655.491,31 
pesos na fabor di e famil- 
iarnan directo di agen- 
tenan cu a fayece cu du- 
rante mas di cinco aña 
a warda sin ricibi ni un 
placa. 


Ta parce cu durante e perio- 
do 2016-2021, e pagonan di 
pensioen na miembronan di 
e institucion a wordo parali- 
sa. Segun Ramirez ta com- 


pronde, e por tabata debi na 
e falta di conocemento den 
e proceso di esnan cu tabata 


encarga durante e gestion ey. 
E Polis Nacional a paga 237 
familiar cu no a ricibi e pen- 


sioen cu tabata coresponde 
nan durante e periodo ey. 


“Den añanan anterior no ta- 
bata genera e pensionnan du- 
rante mas di seis aña pasobra 
nan no tabata compronde e 
proceso. Pero no solamente 
esey, e famianan di e miem- 
bronan cu a fayece den e de- 
sempeño di nan funcionnan, 
trahando dia pa dia pa e bien- 
estar di e pais aki, cu a duna 
nan bida, a collapse pasobra 
e beneficionan cu nan mes- 
ter a ricibi di nan familiarnan 
fayeci nan no tabata ricibi 
nan,” Ramirez a indica. 


Ademas, e autoridadnan di 
e entidad uniforma a haci 
pagonan retroactivo na tur e 
miembronan di e institucion, 
desde aña 2008 te cu 2021, 
na fabor di 527 miembro cu 
e intencion di elimina e de- 
benan. 


E general di brigada Max- 
imo Ramirez a indica cu a 
paga RD$45.227.052,85 na e 
miembronan ey di e institu- 
cion. El a sostene tambe cu 
nan tabata den retiro forsa 
pendiente di pagonan desde 
2016 te cu e fecha y di esnan 
actualmente retira. 


Venezuela: 
Gobierno di Maduro ta lansa campaña na scol tocante disputa 


(ElNacional) - E gobi- 
erno di Nicolas Maduro 
a cuminsa dialuna ultimo 
un 
campaña 
educativo 
tocante Esequibo, un teri- 
torio rico di 160 mil vier- 
kante meter cu e pais ta 
den disputa cu Guyana, 
na e scolnan, unda lo dis- 
tribui 130 mil mapa nacio- 
nal, e gobierno a informa. 


For di un centro educativo na 
Caracas, e Minister di Edu- 
cacion, Yelitze Santaella, a 
splica cu ta trata di un activi- 
dad pedagogico, denomina 
“El Esequibo es nuestro”, cu 
a cuminsa na e capital Vene- 
zolano y na e estadonan Mi- 
randa y La Guaria. 


E campaña aki ta bay recore 
e pais, y cual su soberania ta 
depende precisamente di e 
conocemento cu su pobla- 
cion tin y sobre todo, su stu- 
diantenan,” el a expresa. 


El a señala durante un activi- 
dad transmiti pa e canal es- 
tatal VTV, cu ta bay tin tambe 
dianan educativo na Caracas 
tocante Esequibo y e argu- 
mentonan historico cu Vene- 
zuela tin pa su defensa, men- 
sahenan cu lo wordo replica 
na e scolnan. 


Ariba su cuenta di Twitter, 
Santaella a sigura cu e Ehecu- 
tivo ta bay traha cu e institu- 
cionnan educativo pa asina e 


studiantenan conoce e terito- 
rio a traves di e mapa cu tin 
biaha ta wordo representa sin 
e Esequibo, loke ta wordo 
critica pa e gobierno. 
Diahuebs ultimo, e Corte In- 


ternacional di Husticia (CIJ) 
a declara cu e tin hurisdic- 
cion pa pronuncia su mes 
ariba e conflicto teritorial 
aki y a rechasa e argumen- 
tonan di Venezuela, cu a so- 


licita na e organo hudicial di 
Nacionnan Uni pa resolve 
y declara cu e intencionnan 
di Guyana no ta admisibel, 
mientras cu Guyana a pidi pa 
rechasa e excepcionnan pre- 
liminar di Caracas. 


A pesar di tur cos, e gobierno 
Venezolano a celebra cu CIJ 
a declara admisibel su huris- 
diccion pa pronuncia su mes 
ariba e disputa, mientras nan 
a presenta e revision di e con- 
ducta ilicito y fraudulento di 
e Reino Uni y a sigura cu lo 
evalua e implicacionnan di e 
decision aki pa adopta e me- 
didanan pa e defensa di su 
derechonan legitimo y integ- 
ridad teritorial. 


Venezuela: 
22% di studiante no ta bay scol pa asina traha pa yuda nan mayornan 


(LaPatilla) - Den e en- 
cuesta mas recien realisa 
pa e Asociacion Civil Con 
la Escuela, a haya sa cu 
22% di e studiantenan no 
ta bay scol door cu nan 
mester traha pa yuda nan 
mayornan. 
E 
encuesta 
aki a wordo aplica na un 
muestra di 79 scol na e es- 
tadonan: Districto Capi- 
tal, Miranda, Bolivar, An- 
zoategui, Apure, Lara y 
Zulia. 


E coordinador di Con la Es- 
cuela, e profesor Oscar Ivan 
Rose, a informa cu e docen- 
tenan ariba cual a aplica e en- 
cuesta, a reporta cu e edad di 
e studiantenan cu ta traha ta 
entre 6 y 17 aña di edad, 15 pa 
17 aña ta edad mas frecuente 
y tin mas presencia di mucha 


muhe cu ta traha, 41.5%. 


Di otro banda e porcentahe di 
menornan cu ta traha ta varia 
segun e estado unda a aplica 


e encuesta. Na estado Zulia 
e docentenan a señala cu un 
38.27% di mucha ta traha y 
na e Distrito Capital a reporta 
un 20.97%, sinembargo, e 


fenomeno aki ta presente na 
e 7 estadonan unda a aplica e 
encuesta. 


“Studia mester ta un tarea 


di tempo completo pa mu- 
cha- y hobennan entre 5 y 
18 aña, pero e realidad di nos 
mucha- y hobennan ta hopi 
diferente,” e profesor Rose a 
señala ken ademas a agrega cu 
trabou no ta e unico motibo 
di inasistencia. 


Den e encuesta a investiga 
tambe ariba posibel causanan 
di ausencia y a obtene cu un 
44.15% di educadornan ta 
afirma cu nan alumnonan no 
ta bay scol pa fayo di algun 
servicio publico, manera awa, 
coriente of gas. E 85.6% di e 
reportahenan di inasistencia 
ta asocia na e servicio defici- 
ente di awa. Transport tambe 
ta un motibo di inasistencia, 
pero ta di menos incidencia 
ya cu 98% di e studiantenan 
ta cana bay scol. 

Hende cu bay festivalnan tin plan di usa 
mas droga pa spaar riba cuminda 


(NLTimes) – 19 porcien- 
to di e personanan cu lo 
atende festival ta premira 
cu lo usa mas droga cu lo 
normal den e temporada 
aki pa causa di e prijs di 
ticketnan aumenta, Een- 
Vandaag a reporta despues 
di a conduci un encuesta. 


“Pa 20 euro, bo tin un pildo 
di ecstasy y henter un dia di 
awa na un festival. Cu cer- 
bes y cuminda, bo ta gasta 3 
biaha e cantidad aki,” un di e 
participantenan a contesta. “ 
Casi mita di nan, 43 porcien- 
to a bisa cu nan tin plan di 


bebe menos of cumpra bebi- 
danan menos caro y un kwart 
a bisa cu nan lo come menos 
of cuminda menos caro. 


Manera tur hende, organisa- 
cionnan di festivalnan ta su- 
friendo bao inflacion halto. 
Mas tanto e festivalnan chiki- 
to no por tuma luga mes. 
Otronan a logra organisa 
e festivalnan toch, parcial- 
mente pa medio di aumenta 
e prijs di e entrada. Ticket 
pa Lowlands por ehempel, a 
aumenta di 255 pa 300 euro. 
Participantenan di e encuesta 
tambe a menciona Pink- 


pop, Defqon, Awakenings y 
Down the Rabbit Hole como 
festivalnan unda e entrada a 
bira hopi mas caro. 


Esaki tin un impacto signifi- 
cante. 37 porciento di e ho- 
bennan cu ta atende e festi- 
valnan aki tin cu skip un of 
mas festival e aña aki pa causa 
di e prijsnan. Esunnan cu 
por a cubri e aumento den 
entrada, ta buscando manera 
di baha e gasto den otro area, 
manera optando pa usa droga 
na luga di cumpra cuminda y 
bebida. 


Apesar di e impacto, 62 por- 
ciento ta mira e necesidad 
pa e aumento den prijs aki. 
“Niun hende no por scapa 
inflacion,” un di e partici- 
pantenan a contesta. “Miho 
un festival caro cu keda sin 
festival.” 


Mayoria hoben, 63 porcien- 
to, no ta comparti e pensa- 
mento cu gobierno mester 


yuda mantene festivalnan 
accesibel. “Bishita festival no 
ta un derecho fundamental. 
Ban gasta placa publico riba 
combati pobresa den bida 
diario na luga di haci e tipo di 
luho aki accesibel,” un a co- 
menta. aunke nan a agrega cu 
e “unico festival cu por paga 
p’e cu placa publico ta e festi- 
val di dia di liberacion.” 


Cas princesa Aruba ta activo 


Recientemente, e fundacion cu ta stimula educacion 
y beyesa infantil y hubenil di Aruba, a tene algun ac- 
tividad pa su reinanan. 


Un di nan tabata den cushina unda cu nan a siña traha bo- 
cadushi den diferente forma. Tambe e reinanan a tene nan 
cena di comienso di aña na Hotel. Actualmente e reinanan 
di Cas Princesa ta activo cu entre otro nan rifa recaudando 
fondo pa bay afo na diferente certamen internacional. 


E reinanan ta: 
Little princes: 
Ganado: LEYNI BOEKHOUDT 
Runner-up: CARLY-YENNE MADURO 


2) little beauty: 
Ganado: THAHEELI GEERMAN 
Runner-up: ELISE HERONIMO 


3) pre-teen: 
Ganado: MAYA GORDON 
Runner-up: QIANA FELOMINA 


Pa mas informacion pa inscripcion pa participa den e certa- 
men di 2023, por semper bishita e paginanan di Facebook 
of Instagram di Cas Princesa Aruba. 

Actividad final di e celebracion di Dia di Aruba na scol Dun’un man 


Diabierna mainta Minis- 
ter Xiomara Maduro di 
Cultura tabata presente 
na Scol Dun’ un man pa 
presencia e actividad final 
cu e muchanan y nan mae- 
stro a prepara riba e tema 
Aruba. Un bunita activi- 
dad di e scol pa clausura e 
luna cultural di maart den 
cual nos ta celebra nos 


Dia di Himno y Bandera. 


Cada klas a traha riba un ep- 
oca cu Aruba a pasa aden. 
Asina por a mira e muchanan 
bisti na indjan hiba nos bek 
den tempo na aña 1636 ora 
cu e Spaño Alonso de Ojeda 
a yega Aruba. Nos por a mira 
Aruba tempo cu a descu- 
bri oro y mas den presente 


ora nos muchanan a canta y 
baila manera ‘turista riba nos 
isla’. Minister Maduro a dis- 
fruta di cada presentacion cu 
nos muchanan a haci masha 
unico. 
E mandatario ta gradici ca- 


besante Sharline Geerman 
-Rodriguez pa e invitacion y 
ta gradici tur maestro di Scol 
Dun’ un man pa tur esfuerso y 
bunita guia cu nos muchanan 
a haya pa por a haci nan pre- 
sentacion na honor di Aruba. 


Masha danki pa scohe e tema 
Aruba pa nos muchanan por 
haya sa mas di nos historia, 
nos custumbernan y pa cul- 
tiva e amor pa Aruba den nan 
mente y curason. 


Riba vuelo inaugural di 
British Airways: Tour 
operadornan Ingles a bin 
conoce Aruba 


E vuelonan di British Air- 
ways ta crea oportunidad- 
nan nobo pa Aruba den e 
mercado Europeo. British 
Airways lo ta bendiendo 
vuelo pa Aruba pero tam- 
be lo ta bendiendo pak- 
etenan a traves di British 
Airways Holidays y otro 
tour operadornan. Esaki 
ta habri portanan nobo ya 
cu a traves di nan Aruba 
tin oportunidad pa yega 
na otro clientenan tambe. 


Riba e vuelo inaugural dia 26 
di maart tawata tin un grupo 
di tour operador cu a bin di 
Inglatera pa conoce Aruba 
como parti di un biahe di 
familiarisacion (FAM trip), 
hunto cu representante di 
British Airways y A.T.A. E 
tipo di biahenan di familia- 
risacion aki ta crea un opor- 
tunidad pa operadornan por 
absorbe mas di Aruba como 
destinacion pero tambe pa 
por comparti di nan experi- 
encia propio cu nan clien- 
tenan. 


Participantenan a keda algun 
dia na Tamarijn All Inclusive 
y algun dia na Renaissance 
Wind Creek Aruba Resort 
pa asina experencia diferente 
area y diferente producto ho- 
telero. A pasa bishita tambe 
Boardwalk Boutique Hotel, 
Ritz Carlton Aruba, Hilton 
Aruba Caribbean Resort & 
Casino, Manchebo Beach 
Resort 
& 
Spa, 
Embassy 
Suites Aruba, Aruba Marri- 
ott Resort & Stellaris Casino, 
Bucuti & Tara Beach Resort, 
Hyatt Regency Aruba Resort 
Spa & Casino, Amsterdam 
Manor Beach Resort y Aruba 
Ocean Villas. Tambe nan a 
haci un tour pa conoce dife- 
rente area di Aruba y un trip 
riba catamaran hunto cu De 
Palm Tours. 


A.T.A. ta agradecido na tur 
socio y miembro di ekipo cu 
a haci e biahe di e operador- 
nan di Inglatera uno inolv- 
idabel. 

Sabiduria Den Nos Alegria 
Skirbi pa Ruthy “Lady Ruth” Vrieswijk-Bergen 


Ahaaaaaaaa! Awe nos ta 
bay un crenchi “back in 
time” cu nos relato, pa- 
sobra nos curason a sinti 
bunita na e actividadnan 
aki tambe, recientemente. 
Tur dia nos tin Aruba den 
nos curason y den e luna di 
Maart ultimo nos a wordo 
invita pa lieve juffrouw 
Christine, pa bay duna un 
presentacion cultural na 
scol Reina Beatrix, awen- 
dia ubica den e edificio cu 
antes tawata “Huishoud- 
school” banda di Postkan- 
toor na playa. 


Nos a invita e bunita y simpa- 
tico Vivian “Vichy” Lampe ,e 
unico yiu di Sra. Daisy y Padu 
Lampe awe dfm, pa join nos 
y hunto nos a capta e atencion 
di e 3e klasnan sigur. Claro cu 
band’i poema y canto nos a 
papia di Padu como co-com- 
positor di nos bunita hymno 
y a mustra e muchanan un 
potret poster di Juan Chabaya 
“Padu Lampe”, cu ta cumpli 
su di 103 anja den shelo ser- 
ca su Creador di amor e anja 
aki. Padu a keda cu nos den 
e bida aki te cu su 99 anja, na 
caminda pa 100, ora cu Tata 
Dios a manda buskele. Nos ta 
recorda nos dushi Padu mas 
ainda, dia 26 di April, dia di 
su cumpleanos. 


Tawatatin 
hopi 
actividad 
bunita na e scol e mainta aki, 
cu Brandweer y mariniernan 
y tambe Heintje Ras a par- 
ticipa cu su mini museo, cu 
aparato y artefactonan di an- 
tanjo masha bunita mes. Nos 
a topa tambe cu un trio di 
musico forma pa Ryan Mad- 
uro, Eby Peterson y Edgard 
Kelkboom. Tawata den e di- 
anan ey tambe cu Lady Ruth 
a bishita un patient na hospi- 
taal y a topa y sera conosi cu 
un gentil cabayero, un Ther- 
apista profeshonal cu curason 
cu ta gusta pinta cuadranan 
super bunita den su oranan 
liber. Meneer David Janse. 


E ta pinta ariba pida “drift- 
wood” colecciona canti lama 
na costa panort di nos isla, of 
hasta ariba un pida “plafond”. 
Su inspiracionnan ta fantasti- 
co y hopi biaha cu temanan di 
flora y fauna. Ki precioso su 
obranan ta ! Y ki bunita y cal- 
uroso e murayanan den hos- 


pitaal ta luci cu tur e bunita 
cuadranan colorido y alegre 
di David Janse ! David Janse,” 
you are the blessings !” Nos a 
hasi conosi tambe cu dos otro 
miembro di e team fantastico 
di hospitaal, dos shon di hen- 
de, Sra. Ferdal Tagorda y Sra. 
Silvia van der Biezen, kende 
a sali como empleado di luna 
ehemplar recientemente. 


Ambos a atende mi tata pro- 
feshonalmente cu curason, 
cu amor y carino ! Danki na 
Dr. Casper Lacle pa su pro- 
feshonalismo y su tremendo 
team pa e atencion y cuido pa 
cu mi tata su curason. Nos 
tin bon dokternan na Aruba 
! Personal di hospitaal ta ser- 
vicial y hopi atento. Nos tin 
cu gradici nos bon Dios pa 
nan tur, pasobra nos a tende 
noticia hulandes cu na Hu- 
landa tin scarsedad e.o. di 
dokternan di cas . Bon dok- 
ternan cu ta bin na mente ta 
e rumannan chirurg Dr. De 
Cuba, awe dfm, cu a yuda 
hopi hende. 


Dr. Falconi cu tin penshoen 
pero semper cla pa yuda pro- 
feshonalmente cu su amor 
di prohimo ruman. Nos tin 
tambe e carinoso Dr. Lily 
Beke y no pa lubida Dr. Aljaf, 
Dr. Angela y Dr. Vallejo, djies 
pa menciona algun, tur sem- 
per atento cla pa yuda. Y un 
di e “nobonan” cla pa traha 
den e ramo aki, Dr. Frederika 
Rangel Mansur. Cu bon Dios 
ilumina’bo tambe lieve Ika, 
den bo bunita profeshon di 
yuda otro. 


Lady Ruth ta hanya cu dok- 
ter Casper Lacle ( pasobra 
e conose un otro Dr. Lacle , 
Dr. Gregory Lacle, Neuro- 
chirurg tremendo profesho- 
nal cu curason tambe,) nos ta 
hanja cu Dr. Lacle cu a yuda 
mi tata ta parse e famoso ar- 
tista violinista profeshonal 
Andre Riue di Hulanda cu 
su bunita cabey largo. Lady 
Ruth ta gusta Dokternan cu 
ta splica kiko nan ta bay hasi 
y a hasi pa yuda e patient y 
despues tambe si mester a 
hasi cambio y of adapta cierto 
procedura. 


Shonnan, te aki nos relato 
pa e biaha aki, relata cu hopi 
amor y carino. Nos ta spera 


cu e Siman Santo y Pascu di 
Resureccion tawata di gran 
bendicion pa nos tur. Ban 
sigui gradici nos bon Dios pa 
bida, salud, alegria y sabiduria 
! Ki bunita tawata tur e ano- 
chinan di Oracion y e demas 
encuentronan di fe, herman- 
dad y amor prome, durante 
y despues di e Siman Santo 
cu nos grupo di Oracion na 


Modanza bao guia di e bunita 
y carismatico simpaticonan : 
Vidente Valerie Simon, shon 
Ida y Linda, Isidora, Gilbert y 
Vanny. 


Nos a canta, alaba y glorifica 
Dios, Jesus y Mama Maria . 
Valerie y su tremendo team 
cu hopi debocion y fe spiri- 
tual, cu amor pa nan mes, 


pa nan famia y pa nan pro- 
himonan. Beautiful Valerie a 
scoge pa tin paz y trankilidad 
den su bida y ta un tremendo 
bon ehempel como un lider 
cristian. Un shon di hende 
muhe. Un hende manera 
tur hende cu ta traha pa su 
pan di cada dia cu su trabao 
duro den “Vely Mar Spa” , na 
Washington 12 , Aruba, tele- 
foon 587 2956 of 743 3168. 


Kemen, yuda tambe riba ter- 
reno di salud cu bon mas- 
sashi y cuido. Y cu un amor 
inigualabel pa su mission den 
e mundo religioso. Su grupo 
keto bay hopi activo desde 
casi 25 anja pasa cu activi- 
dadnan bunita regularmente. 
Despues di un di e anochinan 
di Oracion riba un Diasabra 
den e luna di Maart ultimo, 
nos a celebra Valerie su 
“blessed Birthday” cu e tre- 
mendo presentacion di Vic- 
tor “El duque” Samuel , cu a 
entretene nos cu su canto den 
su tremendo bos ! 


Nos a hasta los e pianan y he- 
upnan un crenchi bao e stre- 
anan ilumina na shelo e ano- 
chi bunita aki. Y nos a canta 
varios di e canticanan hunto 
cu Victor. 


Pabien ketobay lieve mooie 
Valerie, bo ta un bunita instru- 
mento di amor, paz, alegria y 
sabiduria di Tata Dios. Nos, 
Lady Ruth, Modanza y Aru- 
ba ta stima’bo. Hopi conose 
full bo storia y testimonio fei 
tempo di Koyari, y tur cu 
conose’bo a keda impacta. 
Aunke tin un of dos cu kier 
purba bruha tera riba bo” 
journey of blessed life” y pa- 
pia cos negativo di bo, per- 
fecto nos niun ta, pero no tin 
nodi ataca un shon di hende 
pasobra e no kier a wanta 
golpi fisico mas. Ela scoge pa 
paz, trankilidad y un amor 
nobo di bon trato y repet. 


Dios ta stima nos tur y nan 
tambe y nos ta reza pa tur 
por yega bek na nan paz . 
Danki Vidente Valerie, pa 
inspira nos tur rond di bo 
cu bo manera simpel y toch 
asina grandi y bunita, unico y 
special di alegra nos curason 
! Dios bendiciona’bo awe y 
semper. “Valerie, you are the 
blessings “! 

Bishita di director general di Relacionnan di Reino na ANA 
Den cuadro di conmemoracion y compensacion pa pasado di sclavitud. 


Fin di maart Archivo Na- 
cional Aruba (ANA) a rici- 
bi bishita di Sr. Roald Lap- 
pere, director general di 
Relacionnan di Reino, pa 
asina conoce di un banda 
mas e aspecto di digitali- 
sacion cu ANA y diferente 
otro instancianan den e 
sector di herencia cultural 
di Aruba ta encaminando 
na e momentonan aki. 


Mester mira e bishita aki den 
cuadro di bishita di 3 secre- 
tarionan di estado cu den e 
ultimo 3 lunanan a bishita 
Aruba y tambe ANA, pa asi- 
na tende mas di e proyecto 
di digitalisacion y tambe pa 
sa mas di loke ta Aruba su 
pasado relaciona cu sclavitud 
en especial. Asina na novem- 
ber di aña pasa ANA a haya 
bishita di Sra. Alexandra van 
Huffelen, secretario di estado 
di e ministerio di Binnen- 
landse Zaken en Koninkrijk- 
srelatie, sigui pa Sr. Eric van 
den Burg, secretario di estado 
di ministerio di Justitie en 
Veiligheid riba 19 di decem- 
ber, na momento cu e tabata 
na Aruba pa e pronunciacion 
di disculpa dor di Minister 
President di Hulanda, Sr. 
Mark Rutte. Despues na jan- 
uari di e aña aki a sigui bishita 
di Sra. Gunay Uslu, secre- 
tario di estado di e ministe- 
rio di Onderwijs, Cultuur en 
Wetenschap unda e comber- 
sacion tabata alabes e posibel 
areanan di cooperacion den 
Reino y e posibilidadnan cu e 
cooperacion cu ya a cuminsa 
na Aruba entre diferente in- 
stancianan por pas den esaki. 


Na e ocasion aki gobierno 
Hulandes, sabiendo caba di 
kico ANA tabata ehecutan- 
do, esta digitalisacion y na 
su turno aplica un sistema pa 
haci scrituranan di nos archi- 
vonan colonial lesabel den 
nos tipografia di awendia y 
alabes accesibel cu su met- 
odonan di “search”, a duna di 
conoce di lo kier aporta na e 
proceso aki, pa asina sostene 
y acelera e proceso aki. Di e 
manera aki, den bista di e aña 


di conmemoracion di 160 
aña di abolicion di sclavitud, 
entrante 1 di juli 2023, mas 
hende, tanto cientificonan/ 
investigadornan como e de- 
scendientenan di esnan cu a 
wordo sclavisa of cu tambe 
tabata doño di catibo, por tin 
acceso na informacion di nan 
pasado. 


Interesante di esaki ta cu loke 
ta wordo ofreci aki, pa medio 
di e plataforma di “Coleccion 
Aruba” cu a wordo crea, for 
di cooperacion entre Biblio- 
teca Nacional (BNA), UN- 
OCA y ANA, esaki ta bira 
accesibel tambe online no pa 
nos hendenan aki na Aruba, 
sino pa henter Reino y henter 
mundo. Esnan cu ta interesa, 
por bishita plataforma aki por 
medio di e website coleccion. 
aw na unda por busca denter 
di tur e coleccionnan di dife- 
rente instancia entretanto, 
tanto local, como Hulandes 
cu ta forma parti di e proyec- 
to bunita aki. 


Pues e bishita di Sr. Lapperre 


tabata den cuadro di comb- 
ersacionnan cu a cuminsa 
caba na februari, entre Hu- 
landa y Caribe Hulandes y 
Surnam, cu ta trata e topico 
di dispensa, conmemoracion 
y compensacion. Asina aki a 
confirma parti di loke Hu- 
landa a compromete su mes, 
esta ayudo pa ANA sigui cu 
e proceso di “reconocimen- 
to di scritura” (handwritten 
text recognition – HTR), cu 
despues di digitalisa e docu- 
mentonan, esakinan ta wordo 
analisa y manda Universidad 
di Insbruck, na Austria pa 
wordo procesa. 


Tambe a hiba combersacion 
ariba posibel tereno di coop- 
eracion, sea den cuadro di 
fondonan cu tin disponibel 
como parti di e compensa- 
cion y intercambio di archi- 
vonan colonial na Hulanda 
den forma digital pa asina es- 
akinan bin Aruba y nos sigui 
cu e trabou pa sigui saca mas 
afo di nos historia y pasado 
colonial. Ya caba Aruba a haci 
e gesto di cu na januari a en- 


trega na Sra. Uslu un set di 
archivo digital (cu HTR) di 
Aruba cu tabata cla. Pensam- 
ento di ANA den e caso aki 
ta cu archivonan colonial, sea 
nan ta na Aruba, Hulanda, 
Corsou of riba e otro terito- 
rionan ta uno cu ta di un his- 
toria comparti. Y esaki ta haci 
tambe cu e archivonan ta par- 
ti di nos herencia cultural cu 
tambe ta comparti y no por 
wordo mira los for di otro. 


Tambe ANA a haci uzo di 
oportunidad, hunto cu esnan 
di BNA, UNOCA y Fun- 
dacion Museonan di Aruba 
(FMA), pa atende riba e situ- 
acion di facilidadnan cu may- 
oria di nos herencia cultural 
ta aden y tambe nan ubica- 
cion. Mayoria di nos heren- 
cianan cultural no ta encon- 
tra nan mes den facilidadnan 
cu ta apto pa warda esaki- 
nan, mientras cu tambe, den 
cuadro di elevacion di nivel 
di lama, hopi di nan ta core 
riesgo cu esakinan por wordo 
afecta, sin conta cu si mester 
bin un mal tempo cu tambe 


lo por ta funesto pa esakinan. 


Na e ocasion aki a haci en- 
trega di un Whitepaper na Sr. 
Lapperre unda cu no sola- 
mente e cooperacion entre 
e diferente instancianan ta 
wordo ilustra, sino tambe cu 
ta wak e coleccion.aw como 
un modelo cu por wordo uza 
pa Caribe Hulandes, y tambe 
Caribe en general y region- 
nan cu no tin e medionan 
suficiente pa realisa un digi- 
talisacion y accesibilidad on- 
line. Y tambe e Whitepaper 
ta ilustra cu for di coopera- 
cion digital aki di e diferente 
instancianan ta sali tambe e 
idea di cooperacion pa un 
facilidad multifuncional y di 
resguardo eleva comun pa tur 
instancianan riba e tereno di 
herencia cultural y historico. 
Pues un centro na unda cu 
e sector di herencia cultural 
aki por percura pa warda nos 
coleccionnan nacional na un 
manera safe y unda tambe lo 
por tin combinacion di tarea 
y ekiponan, mescos tambe di 
conocemento y experticio. 


Cambio den prijs di productonan petrolero 
12 di april 2023 


Minister di Asuntonan 
Economico, 
Comunica- 
cion y Desaroyo Sosteni- 
bel ta anuncia e prijsnan 
nobo di benta di combus- 
tibel entrante 12 di april 


2023: 


Gasoline 
unleaded-premi- 
um: 262,4 cen p/ltr. (+ 4,8 
cen); 
Diesel LS: 231,5 cen p/ltr. (- 


3,3 cen); 
Kerosin: 215,3 cen p/ltr. (- 
7,1 cen). 
E prijsnan ta inclui BBO/ 
BAZV/BAVP 

Administracion di Biden kier medida mas fuerte pa test 
seguridad di AI 


(AP) – E administracion 
di President Joe Biden 
kier 
medidanan 
mas 
fuerte pa test e siguridad 
di Inteligencia Artificial 
(AI) manera ChatGPT 
prome cu nan keda lansa 
pa e publico, aunke te ai- 
nda no a dicidi si e gobi- 
erno lo hunga un rol den 
e testnan. 


U.S Commerce Department 
a bisa riba diamars cu nan lo 
pasa e siguiente 60 dia bus- 
cando opinionnan tocante e 
posibilidad di asesora riesgo 
di AI y otro medidanan cu 
por alivia e preocupacionnan 
di consumidor tocante e 
sistemanan nobo aki. 


“Tin un nivel di preocupa- 
cion mas halto awo, mirando 
e velocidad di innovacion, cu 


e tin cu tuma luga di manera 
responsabel,” Asistet di Sec- 
retario di Comercio Alan Da- 
vidson a splica. NTIA, mas 
un consehero cu un regu- 
lador, ta buscando feedback 
tocante ki politica por haci 
hermentna n di Inteligencia 
Artificial mas responsabel. 


Siman pasa Biden a bisa du- 
rante un reunion cu su con- 
seho di ciencia y tecnologia 
cu e companianan di tecno- 
logia mester sigura cu nan 
productonan ta safe prome 
cu nan lansa esaki na e pu- 
blico. Tambe e administra- 
cion a revela ana pasa un 
gran cantidad di metanan cu 
e intencion di evita dañonan 
causa pa e aumento den siste- 
manan di Inteligencia Artifi- 
cial, pero esaki tabata prome 
cu e lansamento di ChatGPT 


y productonan similar di 
Microsoft y Google, cual a 
causa un conscientisacion ma 
amplio di e capacidadnan di 
e hermentnan mas actual di 
Inteligencia Artificial cu por 
genera mensahenan practi- 
camente humano di texto, 
ademas di imagennan y vid- 
eonan. 


“E modelonan nobo aki di 
lenguahe por ehempel, ta 
sumamente poderoso y nan 
tin e potencial di genera hopi 
daño,” Davidson a bisa den 
un entrevista. “Nos ta kere 
cu e mecanismonan aki por 
berdaderamente yuda pa me- 
dio di provee un aumento 
den e confiansa riba e inno- 
vacion cu ta tumando luga 
actualmente.” 


Leak di documento clasifica a sali for di plataforma Discord 


(AP) – Un leak grandi di 
documentonan 
legal 
y 
clasifica di Merca cu a im- 
pacta Washington y a ex- 
pone detayenan nobo to- 
cante e manera cu nan ta 
colecta inteligencia apar- 
entemente a cuminsa riba 
e plataforma social popu- 
lar yama Discord. 


Organisa riba Discord, cual 
tin funcionnan di yamada, 
video yamada y mensahenan 
di texto, un discusion origi- 
nalmente crea pa trata un 
gran variedad di topico a 
caba na e tema di e guera na 
Ucrania. Como parti di e 
debatenan tocante Ucrania, 
segun un miembro di e chat, 
un publicador no identifica a 
comparti documentonan cu 
aparentemente tabata clasifi- 
ca. Prome el a skirbi e con- 
tenido di e documentonan cu 
su mesun palabranan y algun 
luna atras a cuminsa publica 
imagennan di e documen- 
tonan mes. 
E publicacionnan no a genera 
hopi atencion te cu algun si- 


man pasa, ora cu nan a cum- 
insa circula di manera mas 
amplio riba rednan social, 
di tal manera cu noticiero- 
nan a cuminsa tuma nota di 
esaki y reporta. E leaknan aki 
a alarma oficialnan di Merca 
y a cuminsa un investigacion 
dentro di e departamento di 
husticia. 


E documentonan cu a leak 
ta provee detayenan sor- 
prendente 
tocante 
Merca 
y NATO su asistencia na 
Ucrania. Tambe nan a provee 
pistanan tocante esfuersonan 
haci pa asisti Ucrania den su 
guera contra Rusia, incluy- 
endo un strategia anticipa 
ofensivo. E escala di e exposi- 
cion aki te ainda mester keda 
determina. Te anda no ta cla 
si cualquier gobierno a traha 
pa comparti e documentonan 
aki of a manipula nan. 


A puntra e gobierno Meri- 
cano si nan ta efectivamente 
wardando pa mas documento 
subi online, na cual vocero 
di National Security Coun- 


cil John Kirby a contesta cu e 
“berad y contesta honesto na 
e pregunta ta cu; Nos no sa. 
Esaki ta un topico di preocu- 
pacion pa nos? Si.” 


Chris Meagher, vocero top 
di Pentagon, a urgi cautela 
den “promove of plama cual- 
kier di e documentonan aki,” 
agregando cu “ta aparenta cu 
algun di e documentonan aki 
a ser falsifica.” 


AP no por a confirma inde- 
pendientemente hopi di e 
detayenan comparti pa un di 
e personanan entrevista, ken 
tabata miembro di e grupo 
aki, y e publicacion original 
ademas di e grupo a keda kita. 
Sinembargo, AP a revisa ima- 
gennan di e documentonan 


cu a aparece den simannan 
recien den e forumnan di 
discusion. Esakinan ta inclui 
analisis sumamente clasifica 
y secreto tocante profundisa- 
cion di e relacion di servicio 
di inteligencia entre Rusia su 
FSB y agencianan den Unit- 
ed Arab Emirates (UAE), 
e nacion cu ta anfitrion di 
un base aereo di Merca y ta 
coopera riba varios asunto di 
siguridad cu Washington. 


E analisis a trece dilanti cu 
oficialnan di FSB a ser gara 
ta alega cu UAE a keda di 
acuerdo cu Rusia cu nan lo 
traha “hunto contra Merca 
y Reino Uni su agencianan 
di inteligencia.” Vocero di e 
gobierno Emirati a bisa cu e 
acusacionnan aki ta “categori- 


camente falso.” 


E usuario di discord cu a 
papia cu AP a bisa den su 
entrevista cu e publicado 
original no ta aparenta di a 
tabatin intencionnan motiva 
pa ideologia ni tampoco pa 
expone secretonan di gobi- 
erno ampliamente, sino pa 
impresiona e miembronan di 
e grupo. Tambe el a comen- 
ta cu si e publicado original 
mester keda aresta, e lo leak 
tur e documentonan cu tin 
den posesion.” E kier pro- 
teha e otro publicadornan 
cu tabata den e grupo di chat 
-cual no ta existi mas actual- 
mente- pero tambe ta kere cu 
e documentonan ta contene 
secretonan cu e Mericanonan 
mester sa. 

Brittney Griner trahando riba memoir tocante captividad na Rusia 


(AP) — Bisando cu e ta 
cla pa comparti e expe- 
riencia 
“inimaginable” 
di keda aresta y cera na 
Rusia, strea di basketball 
Mericano, Brittney Griner 
ta trahando riba un mem- 
oir programa pa spring di 
2024. 


Aña pasa a aresta Griner na 
aeropuerto na Moscu pa 
cargonan relaciona cu droga 
y el a keda cera pa casi dies 
luna, hopi di e tempo ey den 
prison. Su situacion a sucede 
na mes momento cu Rusia a 
invadi Ucrania y a empeora e 
tension entre Rusia y Merca, 
cabando solamente despues 


cu el a haya su libertad a cam- 
bio di e notorioso traficador 
di arma Ruso, Viktor Bout. 


Un All-Star den WNBA cu 
e Phoenix Mercury, Griner a 
bay Moscu na februari 2022 
pa join back cu UMMC Ekat- 
erinburg, un team femenino 
Ruso cu cual el a hunga den 
off-season desde 2014. 
“E dia ey (na februari) tabata 
e comienso di un periodo in- 
imaginable den mi bida cu 
apenas awo mi ta cla pa com- 
parti,” Griner a bisa den un 
declaracion publica ayera pa 
Alfred A. Knopf. 


Grinr a bisa cu e ta spera cu 


su buki lo genera conscienti- 
sacion pa otro Mericanonan 
deteni den exterior, incluy- 
endo reportero di Wall Street 
Journal, Evan Gershkovich, 
aresta na Rusia luna pasa y 
acusa di spionahe; comer- 
ciante Kai Li, cumpliendo un 
sentencia di 10 aña na China 
pa cargonan di revela secre- 
tonan estatal na FBI; y Paul 
Whelan, un ehecutivo di se- 
guridad corporativo cera na 
Rusia pa cargonan di spio- 
nahe. 
Rond di e tempo cu a libera 
Griner, Whelan a critica go- 
bierno Mericano pa no haci 
suficiente pa yud’e. 


Minister Endy Croes a bishita e cancha di basketball na Village pa mira e progreso di e trabao 
Pista di cancha di basketball completamente renoba 


Siman 
pasa, 
Minister 
Endy Croes a bishita dife- 
rente facilidad deportivo 
pa mira e trabaonan di 
construccion. Un di e fa- 
cilidadnan cu Mandatario 
di Deporte a bishita ta e 
basketball court na Village 
pa mira con e progreso di 
renobacion di e cancha ta 
andando. 


Sigur un bunita proyecto, 
e cura ta cla, e hut a wordo 
geverf y e pista di e cancha di 
basketball a wordo comple- 


tamente renoba y lo instala 
luznan di sistema solar. 
Den un bario cu tin e nece- 
sidad pa haya un proyecto 
bunita asina, unda cu e mu- 
cha- y hobennan por practica 
nan deporte faborito. 


Minister Endy Croes a fi- 
nalisa bisando cu e ta hopi 
contento di e avance y trabao 
di e proyecto. Unabes cu e 
trabao di renobacion ta com- 
pletamente finalisa, hunto cu 
bisiñanan lo tin un apertura 
di e bunita proyecto aki. 


Premier League ta bay tene torneo di 
berano na Merca 
AP) — Premier League 
ta bay tene un torneo off- 
season na Merca e berano 
aki, contando cu partici- 
pacion di seis team. 


Chelsea, Newcastle, Aston 
Villa, Fulham, Brighton y 
Brentford ta bay hunga den 
e nuebe partido di e “serie di 
berano” na juli, segun e liga a 
anuncia ayera. 
“Nos clubnan tin sostene- 


dornan increible na Merca, 
kende ta sigui nan teamnan 
apasionadamente durante e 
temporada,” hefe ehecutivo 
di Premier League, Richard 
Masters a bisa den un de- 
claracion. 


Ta bay hunga e partidonan for 
di 22 te 30 di juli na Atlanta, 
Orlando, Philadelphia, como 
tambe na Harrison, New Jer- 
sey, y Landover, Maryland. 


Chelsea y Brighton ta bay 
duna apertura na e torneo na 
e Lincoln Financial Field na 
Philadelphia dia 22 di juli. 
Mientras cu un cantidad di 
club top Ingles a yega di tene 
tour off-season na Merca, 
esaki ta e prome biaha cu e 
liga a organisa un torneo na 
e pais. E liga a bisa cu esaki ta 
parti di “un compromiso an- 
dando cu su fanaticonan basa 
na Merca.” 

Ryçond Santos do Nascimento: 
Unda e compromiso di AVP cu integridad ta keda? 


Partido AVP mester traha 
riba un reforma interno cu 
urgencia. Hhechonan di 
miembronan prominente 
di partido ta pone cu awe 
un nubia scur ta tapa tur 
e gran logronan di AVP. 
E hechonan ey a causa cu 
awe credibilidad di e par- 
tido ta na suela. Tur dia ta 
confronta 
candidatonan 
di AVP cu e acusacion cu e 
partido ta corupto. 


Ta tempo pa AVP tuma re- 
sponsabilidad pa su imagen 
door di bolbe na e norma y 
balornan di good governance. 
E partido mester renoba su 
compromiso cu e vision di 
Mito Croes pa hisa calidad 
di gobernacion y politica na 
Aruba. 


E realidad ta cu sin compro- 
miso cu integridad, AVP no 
merece e confiansa di pueblo 
pa goberna. Si e partido no 
demostra seriedad pa cu in- 
tegridad, tur grito cu AVP 
mester salba Aruba no ta mas 
cu un pretexto pa no mira su 
mes den spiel. Sin compro- 
miso cu berdad tur yamado 
pa subi caya no ta mas cu un 
expresion di deseo pa poder 
politico, mientras cu husta- 
mente e tipo di poder aki ta 
corumpi. 
Tur hende ta mira e necesi- 
dad di cambio profundo den 
AVP, cu excepcion di un gru- 
pito di fanatico di e partido. E 
necesidad pa reforma a keda 
ilustra na un manera dolo- 
roso cu e situacion cu Mike 
de Meza. Ta como miembro 
prominente di AVP el a sali 
defende e manera dudoso 


cu Eddie Briesen a negocia 
cu Lee Tofanelli and Associ- 
ates Inc. Representando AVP, 
Mike de Meza a gaña publi- 
camente cu e como minis- 
ter a haya un ‘cassatieadvies’ 
negativo, mientras cu docu- 
mento ta demostra cu Mike 
de Meza a haya e conseho pa 
bay Corte Supremo, o sea e 
cassatieadvies tabata positivo. 
Tambe Mike de Meza a bisa 
cu e no a exonera Eddie Bri- 
esen, pero atrobe documen- 
tonan (un carta di De Meza 
dirigi na abogado Lejuez y 
un 
vaststellingsovereenk- 
omst entre Pais Aruba y Ed- 
die Briesen) ta mustra cu e ta 
gaña: ta Mike de Meza mes a 
percura pa hala e caso di Ed- 
die Briesen aden, sin ningun 
posibilidad pa rebiba e caso. E 
chens ta grandi cu De Meza 
ta responsabel pa e dañonan 
cu e caso aki a causa. 


Pero, en bes cu partido hala 
atencion di De Meza, te dia 
di awe partido ta mantene 
man riba su cabes door di 
keda keto, bisando cu tin 
trankilidad sin solucion. E si- 
lencio di partido tin un men- 
sahe fuerte: nos no ta critica 
miembronan prominente y 
nos no ta critica partido. Esey 
ta demostra falta di compro- 
miso cu e berdad. E silen- 
cio ta expresa un cultura di 
cobardia y ta revela un dis- 
ponibilidad pa gaña pueblo. 


E mesun silencio aki nos tur 
por a mira den e caso di Paul 
Croes. Partido mester a spli- 
ca Paul Croes cu for di mo- 
mento cu Ministerio Publico 
a anuncia cu e ta sospechoso 
den caso Ibis, prudencia ta 


exigi pa e entrega su retiro y 
aleha su mes for di politica te 
ora cu hues trece claridad den 
su caso. Esey tabata necesario 
pa defende e imagen di in- 
stitutonan politico di Aruba. 
Sinembargo, e interes per- 
sonal di Paul Croes a preval- 
ece. 


Partido hasta a permiti Paul 
Croes pa core campaña pa 
eleccion 2017. Ta despues 
Paul Croes mes a opta pa ban- 
dona e campaña, mientras el a 
“endorse” dos otro miembro 
prominente di AVP: Mike de 
Meza y Richard Visser. Pa 
henter Aruba ta obvio cu AVP 
no kier tuma su responsabi- 
lidad, mientras cu e solucion 
no ta dificil. 


Partido mester contesta e 
preguntanan critico: kico a 
pasa exactamente den e caso 
di Paul? Con e corupcion aki 
por a tuma luga? Kico AVP ta 
bay haci pa evita cu e viola- 
cionnan di integridad ta rip- 
iti? 
Den caso di Benny e historia 
aki ta ripiti su mes: na nin- 
gun momento partido kier a 
splica e miembro prominente 
aki, cu for di momento cu 
Ministerio Publico a anuncia 
cu e ta sosphechoso den caso 
Avestruz, prudencia ta exigi 
pa Benny entrega su retiro y 
aleha su mes for di politica 
te ora cu hues trece claridad 
den su caso. Esey no tin nada 
di haber cu su culpabilidad, 
sino cu nos compromiso pa 
proteccion di integridad di 
nos institutonan. Es mas, e 
hecho cu Benny no a aleha su 
mes, ta demostra un falta di 
consideracion cu interes di e 


reputacion di AVP mes como 
e partido cu mas aña di exis- 
tencia. Pio ta cu partido mes 
a dicidi pa defende Benny, 
pa ataca Ministerio Publico 
y mustra dede riba Evelyn 
Wever-Croes. Atrobe e men- 
sahe ta cu interes personal di 
miembronan prominente ta 
prevalece. 
Reforma interno ta necesario, 
pasobra sin compromiso cu 
integridad AVP no tin e auto- 
ridad moral pa acusa ningun 
hende di falta di integridad. 
Sin compromiso cu integ- 
ridad, simplemente AVP no 
merece e confiansa di pueblo 
pa goberna. Sin compromiso 
cu integridad, e slogan cu 
partido mester “salba Aruba” 
no ta mas cu oportunismo. 
Pero, si di berdad AVP ta 


kere den e vision di defunto 
Mito Croes, e partido tin e 
obligacion pa tuma pasonan 
decisivo. Pa cuminsa AVP 
mester transforma e struc- 
tura di governance di partido, 
mester bin cu un codigo di 
integridad, mester identifica 
funcionnan cu tin hopi riesgo 
pa cu integridad y mester bin 
cu proceso di screening in- 
terno. E necesidad pa trans- 
formacion ta inclui e parti 
financiero di partido tambe. 
Ta solamente ora AVP tuma 
responsabilidad pa su mesun 
manera di traha, e nubia scur 
cu ta cubri partido lo cuminsa 
hala. Ta solamente ora AVP 
cuminsa tuma responsabili- 
dad pa integridad, cu pueblo 
lo por mira tur loke partido a 
haci pa e pais aki y e potencial 
di partido pa aporta na bien- 
estar general y e bon comun. 

Mike Eman (AVP): 
AVP hunto cu sindicato y comercio lo atende cu Hulanda pa para 
sufrimento di pueblo cu Landenpakket 


Partido AVP semper a de- 
mostra cu hechonan cu e 
tin solucion pa atende cu- 
alkier situacion dificil cu 
e pais y su pueblo a con- 
fronta den pasado, segun 
lider di e partido Mike 
Eman, kende a mustra cu 
AVP tin un “track record” 
amplio na momento di 
atende asuntonan di in- 
teres pa pueblo di Aruba. 


No e cuestion di sinta y cues- 
tiona y critica e maneho de- 
sastroso di un gobierno cu 
no ta gobernando pa pueblo, 
cu ta sigui castiga pueblo cu 
cantidad di medida, caminda 
e situacion lo bira asina mas 


serio despues cu siman pasa 
Evelyn Wever Croes a firma 
oficialmente pa ehecucion di 
Landenpakket. 


Pero nos di partido AVP por 
mustra cu hechonan con- 
creto loke nos a soluciona 
den pasado, caminda semper 
interes di ciudadanonan cu 
menos entrada, interes di tra- 
hadonan ta bin na prome luga 
y ta un track record hopi con- 
creto y real. 


Pueblo mester por tin un ca- 
minda cu e por midi maneho 
di un gobierno y cu AVP 
pueblo tin hopi pa midi e 
capacidad di nos partido pa 


atende cualkier problema di 
e pais y di henter pueblo, pa 
loke nos a yega di haci caba. 


AVP a yega di demostra cu 
nos por sinta na mesa cu sin- 
dicatonan y comercio, pa crea 
un vision pa Aruba caminda 
nos tabata inverti door di e 
crecemento economico, e 
pais por a sali for di crisis. 
Pa esaki por scoge pa dos 
manera, caminda ora cu go- 
bierno tin falta di placa, por 
scoge pa aumenta tur im- 
puesto – loke Evelyn Wever 
Croes ta haciendo pa e por 
cera su presupuesto – of por 
scoge pa crea un desaroyo 
positivo caminda como go- 


bierno bo ta inverti y pais ta 
crece door cu e pais ta haya 
mas entrada, gobierno tambe 
ta haya mas entrada. 


Esaki ta pone cu gobierno por 
duna un ‘reparatietoeslag,’ 
por duna un miho bijstand, 
caminda por drecha scol- y 
barionan, cosnan cu den ul- 
timo cinco aña no a pasa. 


AVP ta determina pa na mo- 
mento cu nos comunidad cu 
a wordo castiga pa demasiado 
aña cu medidanan, usando 
como excuus cu gobierno 
anterior a faya, papiando di 
mega debe pero cu a resulta 
di no ta berdad y pueblo di- 
cidi di castiga e gobierno aki, 
nos lo ta cla pa atende cu tur 
e situacionnan incorecto aki. 


AVP lo hiba dialogo extenso 
cu gremionan, yega na un vi- 
sion concreto con e pais aki 
tin cu sigui dilanti y ora cu tin 
esaki forma cu sosten di gre- 
mionan, bay Hulanda y sinta 
na mes cu gobierno Hulan- 
des pa coregi tur loke Evelyn 
Wever Croes a faya den sirbi 
interes di pueblo di Aruba. 


Preguntanan cu pueblo tin cu 
haci na su mes ta con por a 
cu si gobierno anterior a laga 
un situacion malo atras. Ev- 
elyn por a yega Cocolishi cu 
asina hopi famia, con por ta 
e situacion financiero tabata 
malo, diripiente gobierno a 
presenta un surplus riba pre- 
supuesto 2023? 
Con por ta cu gobierno ante- 
rior a laga un situacion malo, 
gobierno awor ta cumprando 


auto di 140 mil of 200 mil 
florin pa ministernan core 
aden? 


Pa AVP ta masha importante 
pa bolbe sinta na mes cu sin- 
dicatonan hunto cu comer- 
cio, lanta bay Hulanda, sinta 
cu Hulanda, haci un negocia- 
cion nobo y bisa Hulanda cu 
locual nos kier pa pais Aruba 
ta un perspectiva cu Aruba 
por crece y cu nos pueblo 
tambe por crece, caminda nos 
tur por comparti den pros- 
peridad di e pais y cu pueblo 
no por ta sufriendo manera ta 
e caso na e momentonan aki. 
Partido AVP ta cla pa esey, 
entre otro atende e cambio 
di ley caminda un empleado 
ta aumenta tempo di prueba 
di seis luna, haciendo posibel 
cu trahadonan por wordo re- 
tira ora cu e dunado di trabao 
kier y caminda departamento 
di labor ta perde tur poder pa 
atende interes di trahadonan. 
Prome cos cu AVP lo haci 
ta forma un frente nacional 
na Aruba, cu sindicatonan y 
comercio, yega na un acu- 
erdo di un vision nobo pa 
e pais aki, caminda pueblo 
por hala rosea responsabel, 
percurando pa Aruba crece 
y por paga tur su necesidad- 
nan y nos lo bay Hulanda y 
convence Hulanda y nos ta 
convenci cu nos a yega di haci 
esaki den pasado y cu nos lo 
convence Hulanda cu mes- 
ter tin un otro direccion cu 
e landenpakket desastroso aki 
cu pueblo ta sufriendo bou di 
esaki,” Parlamentario Mike 
Eman a declara. 

Resultado Sorteo 
april 11, 2023 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 
0 


0 
0 
0 


0 
0 
0 
0 
0 



7 



x Match 4 
70.000,- 


Proximo Jackpot 


Sorteo # 


Sorteo # 


Sorteo # 


x afl 8,00 


Mega Ball: 


Proximo Jackpot 


280.000,- 


x match 4 


8665 


Sorteo # 3880 


Sorteo # 754 


x afl. 500,00 


x afl.15,00 
x afl 50.00 


Tauro 


FP 


135 


x Jackpot 


Sorteo # 3880 
Sorteo # 


Sorteo # 1936 


6749 


2315 


Sorteo # 3880 


8468 


x Jackpot 


x match 4 
x afl. 12,00 


www.lottoaruba.com 


resultado : sorteo 11 april 2023 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


1030 
925.000,- 


x Jackpot 
x Match 4+ 


Proximo Jackpot 


X3 


4850 


Afl. 380.000,- 




Letter 


0 
0 
0 
0 


0 


14 


222 


14 


0 
0 
3 


53 
51 



7 



x5 
02-05-07-08-16 


9971 


www.lottoaruba.com 


resultado : sorteo 11 april 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


5674 
925.000,- 


x Jackpot 
x Match 4+ 


Proximo Jackpot 


Fp 


998 


x Jackpot 


Sorteo # 7913 
Sorteo # 


Sorteo # 1662 


1913 


8542 


Sorteo # 6957 


8726 


x Jackpot 


x match 4 
x afl. 12,00 


4734 


Sorteo # 5716 


Sorteo # 646 


x afl. 500,00 


x afl.15,00 
x afl 50.00 


Tauro 


Sorteo # 


x afl 8,00 


Mega Ball: 


02-05-12-30 


Proximo Jackpot 


290.000,- 


x match 4 


x Match 4 
73.000,- 


Proximo Jackpot 


Sorteo # 1549 


Sorteo # 6086 


Afl. 390.000,- 


anochi 


diario 
Korsou 
super4 
flamingo 


0747 
3315 
0656 
8491 
2407 
8355 
super5 
6463 
8709 
4792 
36554 
7452 


Ultimo dia nan pa inscribi bo mes pa participa na e fabuloso workshop di 
3D Escultura na Ateliers ‘89 Punto Di Beyas Arte Aruba 
cerka e gran arista Hulandes Maze Boer 


Si miho cos bo por haci! 
Ta, manda un e-mail na 
elvis@ateliers’89.org. 
Y 
asina inscribi bo mes, pa 


bo no perde e portuni- 
dad aki! O djies yama na 
5654613! 


Pa kiko: 
Pa bo siña traha den estilo 
contemporaneo. 
Creando 
asina bo mes un obranan den 
3d Escultura. 
Pa bo mes crese y desaroya 
den bo inspiracion experi- 
mentando hunto pa bo mes 
un obranan nobo den un ex- 
celente team. 
Pa bo compronde y prepara 
bo mes pa presenta bo mihor 
obranan mas miho cu ta posi- 
bel den e exposicion na final 
di e workshop. 
Pa bo pasa WAW y mustra 
tur bo amigonan bo obranan 
nobo cu bo a traha durante e 
workshop aki. 


Bini y traha cu Maze e mae- 
stro y un di e gran artistanan 
di Hulanda cu obranan ex- 
celente. Mira aki con mi a 
gusta y pakiko e trabounan di 
Maze. Nan ta hopi bes direc- 


to “in your face”, y ta pone bo 
pensa di biaha pakiko y punta 
bo mes kiko nan ta. Manera 
e cas di mata aki, incredible 
mente bon pensa mes. 


Anuncio Open Dag Aruba 
Marinierskazerne Savaneta 


Marinierskazerne na Sa- 
vaneta, Aruba, un biaha 
mas ta habri su portanan 
pa publico riba 1 di mei 
2023. Despues cu pa 4 aña 
largo no por a tuma luga 
un Open Dag, por fin a 
yega asina leu atrobe. Tur 
hende ta bon bini pa bin 
tira un bista entre 10or te 
4or. Lo ta na Marina Real. 


Tambe nos socionan den 
siguridad, tal manera Ward- 
acosta Region Karibe Hu- 
landes, 
Cuerpo 
Policial 
Aruba, Brandweer y Bureau 
Rampenbestrijding Aruba lo 
ta presente henter dia. 


Durante e Open Dag lo por 
mira diferente demostracion 
di tantu Marina Real komo 
tambe di e socionan den 
siguridad. Bishitantenan por 


come algo na e ‘foodcourt’ 
nan y cana keiro rond na e 
diferente tentnan di e merca- 
do. Tambe lo tin un ‘Super- 
lottery’ cu bunita premio. E 
recaudacion di e lotnan bendi 
ta bay pa dos organisacion 
beneficio, entre otro: “Tram- 
polin pa Trabao” & “Fun- 
dashon Muchila Creativo”. 
Radio-emisoranan CoolFM 
& FreshFM lo proporciona 
musica ‘live’ na e luga duran- 
te e Open Dag. 


Sigui e pagina di Facebook: 
https://www.facebook.com/ 
Opendagmarinierskazerne 
pa keda na altura di notisi- 
anan rondó di e Open Dag. 
Registra pa e evenemento 
riba Facebook [https://fb.me/ 
e/4lU0Dh9Em] y ricibi e 
ultimo noticianan directa- 
mente. 

TIN MESTER 
Cheng’s supercenter n.V. 
Bubali 111, noord 
Tin Mester 1 Freezer attendent 
Pa mas informacion por yama 
593 9825 pa un afspraak 

San Nicolas 
Oranjestad 


Dokter na warda 


Botica na warda 


Oranjestad: 
Paradera 
Tel. 588 6638 


San Nicolas: 
San Lucas 
Tel. 584 5119 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


TA BENDE 
1 set di aparato pa pone taira 
patras auto chowe auto grandi 
2 biem pa pone patras di 
pick up pa lastra trailer. 
Bon prijs 
Tel. 594 8842 
_________________________ 


a v i s o @ b o n d i a . c o m 


AUTO Y HERO BIEU 


nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano Balente 


______________________________________ 


TA BENDE 
Combo di regalo pa tur 
ocasion: Mugs, kerki di biña, 
tablashi cu leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 


sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


TA HUUR 


se alquila habitacion con todo 
incluido 
Brikstraat na Playa 
Tel.564 1979 


__________________________________________ 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa Benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


SERVICIO PUBLICO 


nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 
Ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
Mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 


nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TA HUUR 
Un camber cu tur cos inclui na 
Brikstraat 1 
Tel.564 1979 
_________________________ 
SERVICIO PUBLICO 
Masaje relajante, sports ma- 
sajes, aroma terapia, piedras 
calientes, reflexologia, faciales 


sabana Basora # 157 P.Ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
Ta traha y renoba Cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 


sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 
Buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 
Tel. 593 3141 
________________________ 


TA BENDE 
BBQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


TA BENDE 
Caha di orgel. 
Tin 3 cylinder noBo. 
Pa mas informacion yama 
Tel. 593 0203 
_________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba Limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 


nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


TIN MESTER 
Sheng Tang Enterprises VBA 
Big 88 Food Mart 
Macuarima 63a 


Tin Mester 1 slager 
Pa mas informacion por 
yama 568 8813 of por pasa 
personalmente 


_______________________________216506 


TA BENDE 
Hooi a yega (yerba pa bestia) 
Matividiri 60 
594 1317 
Afl.55 pa 74 LB 
Tel. 594 1317 
________________________ 
SERVICIO PUBLICO 
Limpiesa pa cas y auto 
Presure wash cura di cas 
Laba muebles 
Laba tapijt 
Laba sienta di auto 
Laba vloer 
Tel. 593 9464 
________________________ 


SERVICIO PUBLICO 
Ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


“Señor ta mi wardador, mi’n tin falta di nada 
Den cunucu di yerba berde e ta ponemi 
sosega. 
E ta hibami na awa trankil, 
Pa mi bolbe haña forsa”. Salmo 23 


Cu inmenso dolor na nos curason pero nos 
ta anuncia fayecimento di: 


Marie O. Martin 
*15-07-1937 - †01-04-2023 


Na nomber di su: 
Mama: † Melani Guilliere 
Tata: † Ozalva Martin 
Yiunan: 
Marie Vernois y Stephen Bolah 
†Ginette Rejouis 
Marie Jourdan 
Djonny y Marie Daniel Val 
Renel Antoine 
†Evna Antoine 
Ilna Moise 


Nieto(a)nan: Junior Rejouis (Tiben), Dor- 
othy Rodgers, Osilieta Rodgers, Gabriel 
Rodgers, Vanessa Rodgers, Cynthia Rejou- 
is, Ruth Val, James Val, Daniela Val, Weslyn 
Jourdan (USA), Abigail Jourdan (USA), 
Christa Antoine, Asmaila Antoine, Wechi 
Antoine, Stanley Val, Gabriel Desir (Chile), 
Bernadette Desir (Haiti) 


Bisanieto(a)nan: F. Talisha Paesch, Julissa 
Boekhoudt, Z-on Orejuella, Dariel Dugar- 
te, Marusha Bichotte, Jowdrick Trenidad, 
Javon Carty, Eliyanah Carty, Anderson Re- 
jouis, Kehlani Rejouis, Kiyomi Val, Phanor- 
dson Emmanuel 


Sobrino(a)nan: 
Roland Brice 
Caryn Brice 
Pierre Richard Brice 
Ernzo Val, Diene Valdema y famia 
Phinette Clerveaux 
Paullet Paillant 
Amiga di cas: Maria Brenda Jimenez 
Margareth Guichette 
Demas famia: Martin, Vernoise, Val, Rod- 
gers, Jourdan, Dugarte, Tromp, Trenidad, 
Moise, Bichotte, Jimenez, Abdon, Con- 
quette, Lacle, Kelly, Bolah, Brice, Paillant, 
Jimenez, Robles, Milrose, Carty 
Amigonan y famianan di Iglesia el Buen Sa- 
maritano 


Ta invita pa asisti na e anochi di condolen- 
cia cual lo tuma lugar Diahuebs 13 di april 
2023 y diabierna 14 di april 2023, di 7or pm 
pa 9or pm na Aurora Funeral Home. 


Acto di despedida lo tuma lugar Diasabra 15 
di april 2023, di 2or pm pa 4or pm na Au- 
rora Funeral Home. Cremacion ta den seno 
familiar. 


obituario 
a22 

Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Ana Boezem-Diaz ta participa fayecimento di: 


Amado M. Boezem 
*13-091964 - †08-04-2023 


Ta invita pa acto di condolencia y despedida 
cual lo tuma lugar na Aurora Funeral Home 
diaranson 12 di April 2023 di 2’or pa 4’or di 
atardi. Cremacion lo tuma lugar despues. 


"Dios ta amor... y amor ta Dios, 
maske mi no ta na e mundo aki, tur dia lo mi 
ta banda di boso Curazon, mi por stens di loke 
Señor ta hasi" 
Salmo 33 


Cu dolor na nos curason, nos ta participa 
fayecimento di nos casa, tata, welo y suegro stima: 


Rafael del Rosario 
Cariñosamente yama “Rafa” 
*04-06-1942 - †10-04-2023 


Acto di despedida lo wordo anuncia despues 


servicio A23 

DIMAS ta encurasha clientenan pa entrega peticion 
di permiso multianual 


DIMAS ta encurasha cli- 
entenan pa entrega peti- 
cion di permiso multian- 
ual 


DIMAS ta informa cu desde 
e siman aki lo bay enfoca mas 
na ofrece su clientenan un 
permiso multianual. Clien- 
tenan cu a entrega un peti- 
cion di permiso caba lo por 
spera un email for di DIMAS 
puntrando si ta desea di haci 
uzo di e posibilidad aki. 


Pa ken esaki lo ta interesante 
y kico lo mester tene cuenta 
cune? 
Esnan cu ta bay entrega peti- 
cion di permiso lo por pidi 
esakinan sea direct via di e 
formulario online cu ta dis- 
ponibel via di e website di 
DIMAS of via e portal. Na 
momento cu haci e peticion 


di un permiso multi anual e 
persona lo ricibi un cobransa 
pa e cantidad di aña di per- 
miso cu e ta aplica pe. 


Clientenan cu tin peticion 
entrega caba y cu ta cay bao 
di e categorianan cu ta bin na 
remarke pa un permiso multi 
anual lo ricibi for di DIMAS 
un orden di pago pa haci e ex- 
tra pago aki si ta desea di rici- 
bi un permiso di 2 pa 5 aña. 


Cua ta e categorianan cu lo 
por bin na remarca pa un per- 
miso multianual? 
* Personanan cu tin un per- 
miso caba di: director, inver- 
sionista, pensionado, persona 
di confiansa, rentista, sport 
coach, persona di naciona- 
lidad Hulandes cu permiso 
laboral; 
* Esnan cu tin un reunifica- 


cion familiar cu di un e per- 
sonanan cu tin status manera 
ariba menciona of cu e garan- 
te ta un Arubiano nacionali- 
dad Hulandes, e garante ta un 
persona cu un status di arti- 
culo 3 (admisibel pa ley) of e 
garante tin un firma liber; 
* Personanan cu tin un per- 
miso di studiante of depor- 
tista; 


Kico ta e beneficio di un per- 
miso multi anual? 
* E persona tin mas di 5 per- 
miso caba. Un permiso multi 
anual di maximo 5 aña lo 
yude yega na un firma liber 
sin cu e mester renoba esaki 
tur aña. Na momento cu e 
cumpli e 10 aña di tin un per- 
miso e lo por aplica di biaha 
pa un firma liber. 
* Un persona di naciona- 
lidad Hulandes cu tin mas 


di un permiso lo por aplica 
pa un permiso di maximo 4 
aña pa asina e na e di 5 aña 
e por aplica pa un declaracion 
di articulo 3 “van rechtswege 
toegelaten”. 
* Un persona cu haci peticion 
di un permiso multi anual na 
momento di renobacion di e 
permiso number 2 of mas lo 
por ricibi te cu 5 aña di per- 
miso y lo no mester renoba 
esaki tur aña. 


Personanan cu tin un peti- 
cion den tramite caba y cu 
nan peticion no a yega na e 
fase di Advies lo por ricibi 
pronto for di DIMAS sea un 
email cu un orden di pago pa 
haci e pago adicional of un 
yamada. Na momento cu e 
pago aki wordo ricibi e peti- 
cion lo continua su caminda y 
e cliente lo ricibi un contesta 
sea positivo of negativo over 
di un peticion multianual. 


Inscripcion pa e estudio nivel master di Wayne State College cu IPA 
ta cera dia 20 di april 2023! 


Bo ta un maestro cu ta 
traha den enseñansa regu- 
lar of un profesional den 
campo di enseñansa y 
bo ta desea di specialisa 
bo mes den educacion, 
specificamente desaroyo 
di curiculo, instruccion y 
didactica? Bo kier mehora 
e calidad y rendimento di 
bo practica di enseñansa 
door di haci investiga- 
cion cu metodo y tecnica 
cientificamente 
proba, 
ademas aplica y investiga 
esaki den practica? 


E ora, Master of Science in 
Education (MSE): Curricu- 
lum & Instruction - Instruc- 
tional Leadership lo ta un es- 


tudio sumamente interesante 
pa bo. E master aki no ta uno 
tradicional. E variante cu 
Wayne State College y IPA ta 
ofrece ta esun di Community 
of Learning. Den e master 
aki, profesional den enseñan- 
sa lo ricibi guia di dos facilita- 
dor pa yega na conocemento 
mas profundo den diferente 
aspecto di nan practica pro- 
fesional. Na augustus 2023 
Instituto Pedagogico Aru- 
bano (IPA), den colaboracion 
cu Wayne State College di 
Nebraska, pa di dos biaha, ta 
ofrece e programa di master 
MSE. Den e estudio master 
practico aki bo ta siña hopi 
mas riba tereno di educacion, 
instruccion, desaroyo di curi- 


culo y didactica pa duna for- 
ma na enseñansa di siglo 21. 


Sea cu bo ta bini di enseñansa 
primario, avansa, profesional 
of superior, of ta traha den un 
area relevante den enseñansa 
na Aruba, cu e programa aki 
bo por enfoca riba profesion- 


alisacion y specialisacion den 
bo propio area. Na final di e 
estudio e graduado ta ricibi 
un diploma master reconoci 
di Wayne State College. 


Pa por participa na e Master 
of Science in Education Cur- 
riculum & Instruction- In- 
structional Leadership mes- 
ter tin: 
1. diploma na nivel HBO of 
WO y ta certifica pa duna les 
den enseñansa; 2. experiencia 
den enseñansa cu un minimo 
di tres aña; 
3. of certificado pedagogico 
didactico cu minimal 5 aña 
di experienca den campo di 
enseñansa. 
Si bo no ta para dilanti klas 


actualmente bo lo mester 
percura pa por tin acceso na 
un scol p’asina bo por cumpli 
cu e tareanan di e estudio. 


Inscripcion ta tuma luga on- 
line. Bishita www.ipaaruba. 
com, bay na aanmelden y 
scoge pa 
Master of Science in Educa- 
tion (MSE) y sigui e instruc- 
cion. E ultimo dia pa inscribi 
pa e estudio aki ta 20 di april 
2023. 


Pa mas informacion por 
bishita nos website www. 
ipaaruba.com y si ainda tin 
cualkier pregunta, por tuma 
contacto cu Studenten Ser- 
vices na 5243100. 


Ta invita habitante di Parkietenbos pa un reunion 
riba maneho di desperdicio 


Ministerio di Naturalesa 
ta organisa un reunion 
tocante maneho di des- 
perdicio riba diabierna 
14 di april 2023 5:30PM 
na Compleho Deportivo 
Simeon Antonio. Comu- 
nidad henter por atende e 
presentacion, sinembargo 
un invitacion special ta 
bay pa habitante di Parki- 
etenbos y Simeon Antonio 
como esnan mas afecta 
door di Dump. 


Durante e reunion lo elabora 
riba ultimo noticia riba e vi- 
sion y maneho di Ministerio 
di Naturalesa pa atende cu 


Aruba su desperdicio. Lo toca 
tema di entre otro, hinderver- 
gunning di Dump Parkieten- 
bos, proceso di mining y cap- 
ping. 


Minister Arends a tene vari- 
os presentacion y reunion 
cu stakeholders encuanto e 


maneho di desperdicio, ulti- 
mamente dia 22 di feburari 
riba e prome aniversario di 
e plataforma Trash2Cash. E 
reunion diabierna 14 di april 
lo ta e segundo encuantro 
cu habitante di Parkieten- 
bos y Simeon Antonio, e 
prome desde cu a cumpli cu e 


promesa pa cera Dump Parki- 
etenbos. E meta di e reunion 
ta pa tene e pueblo informa 
pa cu e cambionan introduci 
bou di e maneho di desperdi- 
cio nobo. Lo tin oportunidad 
pa tur presente haci pregunta 
alabes duna nan opinion. 


Ministerio di Naturalesa ta 
compromete pa traha cune 
tur stakeholder pa desar- 
oya estrategianan efectivo pa 
maneha desperdicio, pa yuda 
asegura un ambiente mas 
limpi y salub pa ciudadan- 
onan di Aruba. 
Minister Arends ta gradici 
di antemano tur residente di 


Parkietenbos y Simeon An- 
tonio como tambe pueblo 
henter pa nan participacion 
durante e reunion di 14 di 
april 2023 5:30PM na Com- 
pleho 
Deportivo 
Simeon 
Antonio. Pa keda na altura di 
futuro reunion y presenta- 
cionnan por bishita e website 
di www.trashtocasharuba.org 
of e pagina di facebook ‘Trash 
to Cash Aruba”. 


Fecha: diabierna 14 di april 
2023 
Luga: Compleho Deportivo 
Simeon Antonio 
Orario: 5:30 PM - 6:30PM 


internacional 

Disturbio domestico ta interumpi discurso 
di Macron na Hulanda 


(AP) — Presidente Fran- 
ces, Emmanuel Macron 
a delinea su vision di un 
futuro Europeo asertivo y 
cu curashi ayera, pero no 
prome cu rabia pa cu su 
reforma di pensioen un 
biaha mas a bin na super- 
ficie mientras el a cumin- 
sa su discurso na Hulanda. 


Algun miembro di audiencia 
na un teatro na Den Haag a 
grita Macron, acusando e di 
forsa su plan antidemocrati- 
camente pa aumenta edad di 


pensioen di 62 pa 64 aña. 
E reforma di pensioen di Ma- 
cron a genera protestanan 
masivo y welga na Francia. 
Criticonan tabata adiciona- 
lmente rabia ora el a usa un 
poder constitucional special 
luna pasa pa pusha e legisla- 
cion door di parlamento si 
voto. 


Algun manifestante na Den 
Haag ayera a mustra un bor- 
chi yamando Macron “presi- 
dente di violencia y hipocre- 
sia.” 


Anteriormente e mesun dia, 
prome cu Macron a pone 
flor na e monumento nacio- 
nal na Amsterdam, un grupo 
chikito di manifestante con- 
tra e reforma brevemente a 
mustra un borchi den Fran- 
ces bisando “No ta bay bati 
nos bay den pensioen.” Mas 
manifestante tambe a dem- 
ostra pacificamente pafo di e 
teatro na Den Haag unda el a 
duna su discurso. 


Den un discurso ensaya, Ma- 
cron a delinea su vision pa e 


futuro di soberania Europeo, 
bisando cu mester ta basa 
riba e cinco pilar di competi- 
tividad, politica industrial, 
proteccionismo, 
reciproci- 
dad y cooperacion. 
E discurso na Den Haag a 
yega despues cu Macron a 
genera critica cu su comen- 
tarionan riba Taiwan despues 
di su bishita recien na China, 


unda el a cuestiona si “ta den 
nos interes pa acelera (un cri- 
sis) riba Taiwan? No.” E co- 
mentario a genera pregunta 
si e opinion di Macron ta den 
linea cu posicion di UE, y si 
e bloc di 27 ta capaz di bira e 
“tercer superpoder” cu Ma- 
cron ta bisa e ta spera di con- 
strui “dentro di algun aña.” 


ONU ta bay evalua 
presencia na Afghanistan 
despues di prohibicion di 
Taliban 


(AP) — Organisacion di 
Nacionnan Uni a bisa 
ayera cu ta evaluando su 
presencia na Afghanistan 
despues cu Taliban a pro- 
hibi hendenan muhe di 
traha pa e organisacion 
mundial – un sugerencia 
cu ONU por move pa sus- 
pende su mision y opera- 
cion na e pais. 


Siman pasa, gobernantenan 
Taliban di Afghanistan a bay 
mas leu den e medidanan 
restrictivo cu nan a impone 
riba hende muhe, y a bisa cu 
muhenan Afghano emplea 
cu e mision di ONU no por 
sigui presenta na trabao. Nan 
no a duna mas comentario 
riba e prohibicion. 


ONU a bisa cu no por acepta 
e decision, yamando esaki 
un violacion sin paralel di 
derechonan di hende muhe. 
Tabata lo mas recien den un 
cantidad di restriccion cu Tal- 


iban a impone desde cu nan a 
tuma poder na Afghanistan 
na augustus 2021, mientras 
trupanan di Merca y NATO 
tabata retirando for di e pais 
despues di 20 aña di guera. 


E 3,300 Afghano emplea pa 
ONU – 2,700 homber y 600 
muhe – a keda cas desde di- 
aranson siman pasa pero ta 
continua trahando y ta bay 
ricibi pago, vocero di ONU, 
Stephane Dujarric a bisa. E 
600 miembro di personal in- 
ternacional, incluyendo 200 
muhe, no ta afecta pa e pro- 
hibicion di Taliban. 


ONU a describi e medida 
como un extension di e re- 
striccionnan ya inaceptable di 
Taliban cu deliberadamente 
ta discrimina contra hende 
muhe y socava e habilidad di 
Afghanonan pa haya acceso 
na asistencia y servicio pa 
sostene y salba bida. 


